
Dengan Nama Allah 

Yang Maha Penyayang dan Maha Pengasih 



mereka dari ' azab Allah. Lalu datanglah serangan Allah ke 
atas mereka dari arah yang tidak terfikir oleh mereka r, dan 
Allah telah mencampakkan ketakutan di dalam hati mereka. 
Mereka merobohkan rumah-rumah mereka dengan tangan 
mereka sendiri dan tangan orang-orang Mu'min. Oleh itu t 
ambillah, pengajaran (dari peristiwa ini) f wahai orang-orang 
yang mempunyai akal fikiranl(2). Dan jika tidak kerana Aliah 
telah menetapkan pengusiran terhadap mereka , nescaya 
Allah 'azabkan mereka di dunia (dengan pembunuhan ), dan 
untuk mereka di Akhirat disediakan 'azab Neraka(3). Balasan 
sedemikian ialah kerana mereka menentang Allah dan Rasul- 
Nya. Dan barang siapa yang menentang Allah , maka 
sesungguhnya Allah amat keras hukuman-Nya(4). Apa sahaja 
yang kamu tebang dari pokok kurma yang baik (milik orang- 
orang Yahudi yang kafir itu) atau kamu biarkannya tegak di 
atas umbi-umbinya (tidak ditebang ), maka semuanya dengan 
keizinan dan Allah. Dan supaya (dengan keizinan itu) Allah 
menimpakan kehinaan ke atas orang-orang yang fasiq(5)". 




"Segala kejadian yang ada di langit dan segala kejadian yang 
ada di bumi semuanya bertasbih memuji Allah. Dan Dia 
Maha Perkasa dan Maha Bijaksana(1 ). Dialah yang telah 
mengusir keluar orang-orang kafir dari golongan Ahlil-Kitab 
(Yahudi Bani an-Nadhir) dari kampung-kampung kediaman 
mereka bagi kali pertama pengumpulan dan pengusiran 
(mereka dari Semenanjung Tanah Arab). Kamu (wahai 
orang-orang Mu'min!) sama sekali tidak menyangka mereka 
akan keluar begitu, dan mereka juga menyangka bahawa 
benteng-benteng mereka akan dapat mempertahankan 

"Dan apa sahaja harta fai'i yang dikurniakan Allah kepada 
Rasul-Nya dari harta mereka , maka harta itu diperoiehi tanpa 
kamu memecutkan seekor kuda dan tidak pula seekor unta 
pun tetapi Allah telah menguatkuasakan para rasul-Nya 
mengalahkan siapa yang dikehendaki-Nya. Dan Allah Maha 
Berkuasa dl atas segala sesuatu(6). Dan apa sahaja harta fai'i 
yang dikurniakan Allah kepada Rasul-Nya dari harta 
penduduk negeri-negeri musuh, maka harta itu adalah untuk 
Allah , untuk Rasul ' untuk kaum kerabatnya , untuk anak- 
anak yatim, orang-orang miskin dan orang-orang yang putus 
kewangannya dalam persafiran supaya harta kekayaan itu 
tidak hanya beredar di antara orang-orang yang kaya sahaja 
di kalangan kamu. Apa sahaja yang disuruhkan Rasul kepada 
kamu, maka kerjakannya dan apa sahaja yang 
dilarangkannya kepada kamu, maka jauhkannya. Dan 
bertaqwalah kepada Allah. Sesungguhnya Allah amat keras 
hukuman-Nya(7). (Harta fai'i itu) juga untuk orang-orang 
Muhajirin yang faqir yang telah diusirkan dari kampung 
halaman mereka dan dari harta benda mereka kerana 
mencari limpah kurnia dan keredhaan Allah. Mereka 
menolong Allah dan Rasul-Nya. Merekalah orang-orang yang 
benar-benar beriman(8). Juga untuk orang-orang (Ansar) 
yang menetap dalam negeri Hijrah dan dalam keimanan 
sebelum (kedatangan) mereka (Muhajirin). Mereka 
sayangkan orang-orang yang berhijrah ke negeri mereka. 
Dan mereka tidak menaruh apa-apa keinginan di dalam hati 
mereka terhadap apa sahaja yang diberikan kepada mereka 
(Muhajirin), dan mereka mengutamakan kepentingan orang- 
orang Muhajirin dari kepentingan diri mereka sendiri 
walaupun mereka dalam kepicikan. Dan barang siapa yang 
dipeliharakan dari kebakhilan dirinya, maka merekalah 
orang-orang yang beruntung(9). Juga untuk orang-orang 
yang datang selepas mereka (Muhajirin dan Ansar) yang 
berdo'a: Wahai Tuhan Kami! Ampunkan kami dan saudara- 
saudara kami yang telah beriman lebih dahulu dari kami dan 
janganlah Engkau jadikan di dalam hati kami perasaan 
dendam terhadap orang-orang yang beriman. Wahai Tuhan 
kami! Sesungguhnya Engkau Maha Penyayang dan Maha 
Pengasih(1 0)". 




"Tidakkah engkau memperhatikan orang-orang Munafiq 
yang berkata kepada saudara-saudara mereka yang kafir dari 
golongan Ahlil-Kitab: Jika kamu diusir keluar, nescaya kami 
akan tetap keluar bersama kamu. Dan kami selama-lamanya 
tidak akan tunduk kepada sesiapa pun yang bertujuan 
menentang kamu. Dan jika kamu diperangi, kami tetap akan 
membantu kamu. Dan Allah menyaksi bahawa 
sesungguhnya mereka adalah para pendusta(1 1). Jika 
mereka (kaum Yahudi) diusir keluar, mereka tidak akan turut 
keluar bersama mereka, dan jika mereka diperangi, mereka 
tidak akan membantu mereka, dan jika mereka membantu 
mereka, mereka akan berpaling lari ke belakang kemudian 
mereka (kaum Yahudi) tidak akan mendapat bantuan(12). 
Sesungguhnya kamu di dalam hati mereka lebih ditakuti 
mereka dari Allah. Sebabnya kerana mereka adalah 
golongan manusia yang tidak mengerti(1 3). Mereka tidak 
akan memerangi kamu dengan bersatupadu melainkan di 
kampung-kampung yang berkubu kuat atau di sebalik 
tembok-tembok. Perseteruan di antara sesama mereka 
begitu hebat. Kamu fikir mereka bersatupadu, tetapi hati 
mereka berpecah-belah. Sebabnya kerana mereka adalah 
golongan manusia yang tidak berfikir(14). (Mereka) adalah 
seperti nasib orang-orang Yahudi (Bani Qaynuqa') yang tidak 
lama sebelum mereka yang telah merasa akibat buruk dari 
perbuatan mereka. Dan untuk mereka disediakan 'azab yang 
amat pedih(1 5)." 

"(Pujukan kaum Munafiqin itu) sama seperti pujukan syaitan 
yang berkata kepada manusia: Kafirlah engkau . Dan apabila 
manusia itu menjadi kafir ia berkata: Aku tidak ada apa-apa 
hubungan dengan engkau , kerana aku sebenarnya takut 
kepada Allah Tuhan semesta alam(16). Maka kesudahan 
mereka ialah kedua-duanya dimasukkan ke dalam Neraka 
dan kekal di dalamnya. Itulah balasan orang-orang yang 
zalim(17). Wahai orang-orang yang beriman I Bertaqwalah 
kepada Allah. Dan setiap orang hendaklah memikirkan 
apakah yang telah disediakannya untuk hari esok (Akhirat ), 
bertaqwa(ah kepada Allah. Sesungguhnya Allah Maha 
Mengetahui segala apa yang dilakukan kamu(18). Dan 
janganlah kamu jadi seperti orang-orang yang telah lupakan 
Allah ; lalu Aliah jadikan mereka lupakan diri mereka sendiri. 
Merekalah orang-orang yang fasiq(19). Tidaklah sama 
penghuni-penghuni Neraka dengan penghuni-penghuni 
Syurga. Penghuni-penghuni Syurga itulah orang-orang yang 
beruntung(20)." 




"Dan sekiranya Kami turunkan AI-Qur'an ini di atas sebuah 
gunung , nescaya engkau melihat gunung itu tunduk patuh 
dan pecah terbelah kerana takut kepada Allah. Itulah 
perumpamaan-perumpamaan yang Kami buat untuk 
manusia supaya mereka berfikir(21). Dialah Allah , tiada 
tuhan (yang layak disembah) melainkan Dia Yang Maha 
Mengetahui segala yang ghaib dan segala yang nyata. Dialah 
Yang Maha Penyayang dan Maha Pengasih(22). Dialah Allah 
tiada tuhan (yang layak disembah) melainkan Dia Pemilik 
Yang Maha Agung , Yang Maha Suci, Yang Maha Sejahtera, 
Pengurnia Keamanan Yang Maha Agung, Penaung Yang 
Maha Agung, Yang Maha Perkasa, Penguasa Yang Maha 
Agung, Pemilik Kebesaran Yang Maha Agung. Maha Sucilah 
Allah dari segala sesuatu yang dipersekutukan mereka(23). 
Dialah Allah Pencipta Yang Maha Agung, Pelaksana Yang 
Maha Agung dan Pembentuk rupa Yang Maha Agung yang 
mempunyai nama-nama yang paling indah. Segala isi langit 
dan bumi sentiasa bertasbih memuji-Nya, dan Dia Yang 
Maha Perkasa dan Maha Bijaksana(24). " 

(Latar belakang dan pokok pembicaraan) 

Surah ini • diturunkan kerana peristiwa Bani an- 
Nadhir - salah satu suku Yahudi yang berlaku di dalam 
tahun yang keempat Hijrah, la memerikan bagaimana 
dan mengapa peristiwa itu berlaku? Di samping 
menerangkan beberapa peraturan daiam kelompok 
Muslimin yang diadakan selepas peristiwa itu. 
Semuanya diceritakan mengikut gaya istimewa Al- 
Qur'an. Begitu juga surah ini memberi ulasan- 
ulasannya di atas kejadian-kejadian dan peraturan- 
peraturan itu mengikut cara AI-Qur'an dalam usaha 
mendidik kelompok Muslimin dengan didikan yang 
hidup melalui peristiwa-peristiwa, bimbingan- 
bimbingan dan ulasan-ulasan. 

Sebelum kami bentangkan nas-nas Al-Qur'an di 
dalam surah ini, kami paparkan sebahagian dari 
keterangan yang disebut oleh berbagai-bagai riwayat 
mengenai petistiwa yang menyebabkan turunnya 
surah ini supaya kita dapat melihat keistimewaan cara 
pembentangan Al-Qur'an dan kejauhan jangkauannya 
di sebalik peristiwa-peristiwa yang menjadi sebab 
turunnya nas-nas itu. Ia mencakupi segala kehendak 
peristiwa-peristiwa itu dan menjangkau di sebalik 
peristiwa-peristiwa itu dan di sekelilingnya dalam 
bidang-bidang yang lebih luas dan syumul dari segala 
kehendak peristiwa-peristiwa yang dibatasi zaman 
dan tempat itu. 

Peperangan Bani an-Nadhir telah berlaku pada awal 
tahun yang keempat Hijrah selepas Peperangan Uhud 
dan sebelum Peperangan Ahzab. Di antara 
keterangan-keterangan mengenai peperangan ini 
ialah Rasulullah s.a.w. telah pergi bersama-sama 
sepuluh orang sahabat besarnya termasuk Abu Bakr, 
'Umar dan Ali r.'anhum ke kawasan kediaman suku 
Bani an-Nadhir untuk meminta mereka berkongsi 
membayar diat dua orang yang terbunuh mengikut 
kehendak perjanjian yang telah dimeterai di antara 

beliau dengan mereka ketika mula-mula beliau tiba di 
Madinah tempoh hari. Kedatangan beliau telah 
disambut oleh suku Bani an-Nadhir dengan penuh 
keraian dan sukacita. Mereka telah berjanji untuk 
membayar bahagian diat yang terkena ke atas 
mereka, dan serentak itu juga mereka merancang 
untuk membunuh Rasulullah s.a.w. dan 

rombongannya. Di waktu itu Rasulullah s.a.w. duduk 
bersandar di dinding rumah mereka. Mereka 
berbincang satu, sama lain, "Kamu tidak akan jumpai 
lelaki ini duduk seperti ini. Siapakah di antara kamu 
yang sanggup naik ke atas rumah dan menggugurkan 
batu ke atasnya supaya ia dapat merehatkan kita 
darinya?" 

Kemudian tugas itu telah disanggupi oleh 'Amr ibn 
Jihasy ibn Ka'b. Dia berkata: "Aku sanggup 

melakukannya, dan dia terus naik ke atas rumah itu 
untuk menggugurkan batu ke atas Rasulullah s.a.w. 
Lalu Rasulullah s.a.w. diberi ilham tentang rancangan 
jahat yang sedang diatur mereka. Beliau terus bangkit 
meninggalkan tempat itu untuk sesuatu urusan. 
Apabila beliau menghilang diri, para sahabat yang 
datang bersama beliau merasa pemergiannya agak 
lama, lalu mereka pun keluar dari kampung itu untuk 
mencari beliau. Kemudian mereka dapat tahu beliau 
telah masuk ke kota Madinah. 


Kemudian Rasulullah s.a.w. memerintah supaya 
mengadakan persediaan untuk memerangi Bani an- 
Nadhir yang telah memperlihatkan sikap khianat dan 
pencabulan terhadap perjanjian damai yang telah 
dimeteraikan di antara beliau dengan mereka. 
Sebelum ini Ka'b ibn al-Asyraf dari Bani an-Nadhir 
juga telah menaburkan fitnah melalui sajak-sajak yang 
menghinakan Rasulullah s.a.w. dan menghasut 
musuh-musuhnya supaya memerangi beliau. Cerita- 
cerita mengenai Ka'b dan satu rombongan dari Bani 
an-Nadhir juga telah mengadakan hubungan dan 
pakatan sulit dengan orang-orang kafir Quraysy untuk 
menentang Rasulullah s.a.w. walaupun telah 
dimeteraikan perjanjian di antara beliau dengan 
mereka telah mendorong Rasulullah s.a.w. 
membenarkan Muhammad ibn Maslamah membunuh 
Ka'b ibn al-Asyraf, dan dia telah membunuhnya. 


Apabila berlaku rancangan khianat terhadap 
Rasulullah s.a.w. di kampung Bani an-Nadhir, maka 
tidak ada jalan lain melainkan hanya mencampakkan 
perjanjian damai itu kepada mereka menurut prinsip 
Islam: 

" Dan jika engkau bimbang pengkhianatan dari suatu kaum, 
maka campakkanlah perjanjian itu kepada mereka dengan 
cara yang saksama. Sesungguhnya Aliah tidak sukakan 
orang-orang yang melakukan khianat" 


(Surah al-Anfal: 58) 


Lalu Rasulullah s.a.w. mengadakan persediaan 
perang dan mengepung kawasan kediaman Bani an- 
Nadhir. Beliau memberi tempoh tiga hari kepada 
mereka, dan kata setengah riwayat sepuluh hari, 
supaya mereka meninggalkan kawasan itu. Di 
samping itu mereka dibenarkan mengambil harta 
benda mereka dan melantikkan wakil-wakil mereka 
untuk menjaga kebun-kebun dan ladang-ladang 
mereka, tetapi golongan Munafiqin yang diketuai 
oleh Abdullah ibn Ubai ibn Saiul telah menghantar 
utusan kepada mereka supaya menolak tuntutan itu 
dan terus melawan. Golongan Munafiqin itu telah 
memberi kata yang tegas kepada mereka, "Jika kamu 
tetap dengan pendirian kamu dan sanggup bertahan, 
maka kami tidak akan menyerahkan kamu. Dan jika 
kamu diperangi, kami tetap berperang bersama 
kamu, dan jika kamu diusir keluar, kami tetap keluar 
bersama kamu." Hal ini telah diterangkan Allah 
dengan firman-Nya: 

'Tidakkah engkau memperhatikan orang-orang Munafiq 
yang berkata kepada saudara-saudara mereka yang kafir dari 
golongan Ahlil-Kitab: Jika kamu diusir keluar ; nescaya kami 
akan tetap keluar bersama kamu. Dan kami selama-lamanya 
tidak akan tunduk kepada sesiapa pun yang bertujuan 
menentang kamu. Dan jika kamu diperangi, kami tetap akan 
membantu kamu. Dan Allah menyaksi bahawa 
sesungguhnya mereka adalah para pendusta(1 1). Jika 
mereka (kaum Yahudi) diusir keluar, mereka tidak akan turut 
keluar bersama mereka , dan jika mereka diperangi mereka 
tidak akan membantu mereka i, dan jika mereka membantu 
mereka , mereka akan berpaling lari ke belakang kemudian 
mereka (kaum Yahudi) tidak akan mendapat bantuan(12 ).. 
Sesungguhnya kamu di dalam hati mereka lebih ditakuti 
mereka dari Allah. Sebabnya kerana mereka adalah 
golongan manusia yang tidak mengerti. "(13) 

Kemudian orang-orang Yahudi itu bertahan di 
dalam kubu-kubu mereka,* lalu Rasulullah s.a.w. 
memerintah supaya di tebang pokok-pokok kurma 
mereka dan membakarnya. Mereka menyeru beliau: 
"Wahai Muhammad! Engkau telah melarang 
membuat kerosakan dan engkau mencelakakan 
mereka yang melakukan kerosakan itu, tetapi 
mengapa sekarang engkau sendiri menebang dan 
membakar pokok kurma?" Sebagai jawapan kepada 
mereka, Allah telah menurunkan ayat: 

"Apa sahaja yang kamu tebang dari pokok kurma yang baik 
(milik orang-orang Yahudi yang kafir itu) atau kamu 
biarkannya tegak di atas umbi-umbinya (tidak ditebang), 
maka semuanya dengan keizinan dari Allah. Dan supaya 
(dengan keizinan itu) Allah menimpakan kehinaan ke atas 
orang-orang yang fasiq. "(5) 

Apabila kepungan itu berlangsung sampai dua 
puluh enam malam, kaum Yahudi pun berputus asa 
dari mendapat bantuan yang dijanjikan oleh kaum 
Munafiqin kepada mereka. Allah telah 
mencampakkan perasaan takut ke dalam hati mereka, 
lalu mereka memohon kepada Rasulullah s.a.w. 
supaya membenarkan mereka keluar dari kampung 
itu dan memelihara darah mereka sebagaimana yang 
telah berlaku kepada Bani Qaynuqa' (kami telah 
menerangkan sebab-sebab dan suasana-suasana 
peristiwa ini di dalam tafsir Surah al-Ahzab juzu' yang 
kedua puluh satu) serta membenarkan mereka 
membawa harta benda mereka yang dapat dibawa 
oleh unta kecuali alat-alat senjata. Permintaan mereka 
telah dipersetujui Rasulullah s.a.w., lalu mereka pun 
membawa harta benda mereka yang dapat dibawa 
oleh unta-unta. Di antara mereka ada yang 
merobohkan rumah mereka untuk mengambil kayu 
pintunya dan dimuatkan di atas belakang untanya, 
dan ada pula yang meruntuhkan rumahnya supaya 
tidak jatuh ke tangan orang-orang Islam, sementara 
orang-orang Islam pula telah bertindak meruntuh dan 
merobohkan setengah-setengah tembok yang telah 
dijadikan kubu-kubu pada hari kepungan itu. 


Hal ini telah diperikan Allah di dalam ayat: 

"Dialah yang telah mengusir keluar orang-orang kafir dari 
golongan Ahlil-Kitab (Yahudi Bani an-Nadhir) dari kampung- 
kampung kediaman mereka bagi kali pertama pengumpulan 
dan pengusiran (mereka dari Semenanjung Tanah Arab). 
Kamu (wahai orang-orang Mu'min!) sama sekali tidak 
menyangka mereka akan keluar begitu, dan mereka juga 
menyangka bahawa benteng-benteng mereka akan dapat 
mempertahankan mereka dari 'azab Allah. Lalu datanglah 
serangan Allah ke atas mereka dari arah yang tidak terfikir 
oleh mereka dan Allah telah mencampakkan ketakutan di 
dalam hati mereka. Mereka merobohkan rumah-rumah 
mereka dengan tangan mereka sendiri dan tangan orang- 
orang Mu'min. Oleh itu, ambillah pengajaran (dari peristiwa 
ini) wahai orang-orang yang mempunyai akal fikiran!(2). Dan 
jika tidak kerana Allah telah menetapkan pengusiran 
terhadap mereka, nescaya Allah 'azabkan mereka di dunia 
(dengan pembunuhan), dan untuk mereka di Akhirat 
disediakan 'azab Neraka(3). Balasan sedemikian ialah kerana 
mereka menentang Allah dan Rasul-Nya. Dan barang siapa 
yang menentang Allah, maka sesungguhnya Allah amat 
keras hukuman-Nya."(4) 


Di antara mereka ada yang menuju ke Khaybar dan 
ada pula yang menuju ke negeri Syam. Di antara 
pembesar-pembesar mereka yang menuju ke Khaybar 
ialah Salam ibn Abu al-Haqiq, Kinanah ibn ar-Rabi' ibn 
Abu al-Haqiq dan Hayyu ibn Akhtab. Mereka adalah 
dari orang-orang yang disebut selepas peristiwa itu 
sebagai tokoh-tokoh yang berusaha mengembleng 
kaum Musyrikin untuk memerangi kaum Muslimin di 
dalam Peperangan al-Ahzab dan pertempuran Bani 
Qurayzah (di dalam Surah al-Ahzab), begitu juga 
setengah dari mereka disebut dalam peristiwa 
penaklukan Khaybar (di dalam Surah al-Fath). 

Harta benda Bani an-Nadhir telah menjadi harta fai'i 
yang bersih 1 untuk Allah dan Rasul-Nya. Harta itu 
diperolehi tanpa orang-orang Islam memecut seekor 
kuda dan seekor unta pun. Kerana itu Rasulullah 
s.a.w. telah membahagikan harta-harta itu kepada 
orang-orang Muhajirin sahaja dan tidak kepada 
orang-orang Ansar melainkan kepada dua orang 
Ansar yang miskin sahaja. Mereka ialah Sahi ibn Hanif 
dan Abu Dujanah Simak ibn Kharasyah. Ini 
disebabkan kerana orang-orang Muhajirin tidak 
mempunyai harta benda setelah mereka tinggalkan 
harta kekayaan mereka di Makkah dan membebaskan 
diri mereka dari seluruh harta itu untuk 
menyelamatkan 'aqidah mereka. Orang-orang Ansar 
telah menempatkan mereka di rumah-rumah mereka 
dan mengongsikan harta benda mereka dengan 


1 Ljuui 

semangat budiman yang amat tinggi, semangat 
persaudaraan yang tulen dan semangat 
mementingkan kebajikan orang lain yang amat 
mena'jubkan. Oleh itu, apabila peluang ini terbuka, 
Rasulullah s.a.w. dengan segera menegakkan 
kedudukan-kedudukan normal masyarakat Islam itu 
supaya harta kekayaan itu tidak hanya beredar di 
sekitar golongan hartawan sahaja. Beliau tidak 
memberikan harta rampasan itu kepada orang-orang 
Ansar kecuali dua orang sahaja yang berhak 
menerimanya kerana kemiskinan mereka. 

Ada setengah-setengah orang mengkritik cara 
pembahagian harta fai'i Bani an-Nadhir itu. Menurut 
riwayat yang kuat mereka yang mengkritik itu adalah 
orang-orang Munafig, kerana itu Allah menjawab: 



"j Dan apa sahaja harta fai'i yang dikumiakan Allah kepada 
Rasul-Nya dari harta mereka , maka harta itu diperolehi tanpa 
kamu memecutkan seekor kuda dan tidak pula seekor unta 
pun tetapi Allah telah menguatkuasakan para rasul-Nya 
mengalahkan siapa yang dikehendaki-Nya. Dan Allah Maha 
Berkuasa di atas segala sesuatu."(6) 


Rasulullah s.a.w. telah bersabda kepada orang- 
orang Ansar. 




"Jika kamu suka , kamu boleh bahagikan harta kamu dan 
rumah-rumah kamu kepada orang-orang Muhajirin dan 
berkongsi dengan mereka di dalam pembahagian harta 
rampasan itu. Dan jika kamu suka kamu boleh kekal memiliki 
rumah-rumah kamu dan harta kamu tetapi harta rampasan 
ini tidak dibahagikan kepada kamu." Jawab orang-orang 
Ansar: Bahkan kami mahu bahagikan harta dan rumah- 
rumah kami kepada mereka dan kami mengutamakan 
pembahagian harta rampasan itu kepada mereka sahaja dan 
kami tidak mahu berkongsi dengan mereka dalam 
pembahagian harta itu". 


Hal ini telah diterangkan oleh Allah: 




"(Harta fai'i itu) juga untuk orang-orang Muhajirin yang faqir 
yang telah diusirkan dari kampung halaman mereka dan dari 
harta benda mereka kerana mencari limpah kurnia dan 
keredhaan Allah . Mereka menolong Allah dan Rasul-Nya. 
Merekalah orang-orang yang benar-benar beriman(8). Juga 
untuk orang-orang (Ansar) yang menetap dalam negeri 
Hijrah dan dalam keimanan sebelum (kedatangan) mereka 
(Muhajirin). Mereka sayangkan orang-orang yang berhijrah 
ke negeri mereka. Dan mereka tidak menaruh apa-apa 
keinginan di dalam hati mereka terhadap apa sahaja yang 
diberikan kepada mereka ( Muhajirin ), dan mereka 

mengutamakan kepentingan orang-orang Muhajirin dari 
kepentingan diri mereka sendiri walaupun mereka dalam 
kepicikan. Dan barang siapa yang dipeliharakan dari 
kebakhilan dirinya i, maka merekalah orang-orang yang 
beruntung."(9) 


* * * * * * 

Inilah peristiwa yang menjadi sebab turunnya surah 
ini. Semua ayat-ayatnya berkaitan dengan peristiwa 
itu termasuk ayat penamat surah ini yang ditujukan 
kepada orang-orang Mu'min yang menyaksi peristiwa 
ini dan kepada orang-orang Mu'min yang 
mengetahuinya selepas itu, iaitu mengikut cara Al- 
Qur'an mendidik manusia dengan peristiwa-peristiwa 
dan ulasan-ulasan yang berkaitan dengannya, juga 
menghubungkan peristiwa-peristiwa itu dengan 
hakikat-hakikat umum yang agung.- Di akhir surah ini 
penjelasan ditekankan tentang sifat-sifat Allah yang 
menyeru orang-orang yang beriman dan 
menghadapkan Al-Qur'an kepada mereka, iaitu sifat- 
sifat zat yang positif yang melahirkan kesan di dalam 
alam buana ini. Kefahaman yang benar terhadap 
hakikat sifat-sifat inilah menjadi asas yang 
menegakkan keimanan yang sedar, mengerti dan jauh 
pandangan. 

Surah ini dimulai dan diakhiri dengan tasbih kepada 
Allah yang memiliki segala isi langit dan bumi. Dialah 
Yang Maha Perkasa dan Maha Bijaksana. Dengan ini 
wujudlah keselarasan permulaan dan penghabisan 
dengan maudhu' surah ini dan dengan maksud 
da'wah yang menyeru orang-orang Mu'min kepada 
taqwa, khusyu' dan kepada usaha memikirkan 
pentadbiran Allah Yang Maha Bijaksana. 

Sekarang marilah kita ikuti nas-nas Al-Qur'an untuk 
melihat bagaimana nas-nas itu menggambarkan 
kejadian-kejadian itu dan mendidik manusia 
dengannya. 

jf; 

(Pentafsiran ayat 1) 



"Segala kejadian yang ada di langit dan segala kejadian yang 
ada di bumi semuanya bertasbih memuji Allah Dan Dia Maha 
Perkasa dan Maha Bijaksana. "(1) 


Dengan hakikat yang telah berlaku dan wujud di 
alam buana, iaitu hakikat seluruh kejadian di langit 
dan di bumi bertasbih memuji Allah dan bertawajjuh 
kepada-Nya dengan tanzih dan tamjid inilah 
dimulakan surah ini, yang mengisahkan cerita 
bagaimana Allah mengusir keluar orang-orang kafir 
dari golongan Ahlil-Kitab dari kampung kediaman 
mereka dan menyerahkan kampung itu kepada 
orang-orang yang beriman kepada-Nya, yang 
bertasbih dan bertahmid dan mengagung-agungkan 
nama-Nya yang paling indah. "Dan Dia Maha 
Perkasa dan Maha Bijaksana" Maha Gagah, Maha 
Kuasa untuk menolong hamba-hamba kesayangan- 
Nya dan menghancurkan musuh-musuh-Nya dan 
Maha Bijaksana dalam segala tadbir dan 
perencanaan-Nya. 


* * * * * * 


(Pentafsiran ayat-ayat 2-4] 

Peristiwa Pengusiran Bani An-Nadhir Dari Madinah 


Kemudian AI-Qur'an mencerita peristiwa yang 
menyebabkan turunnya surah ini: 














"Dialah yang telah mengusir keluar orang-orang kafir dari 
golongan Ahlil-Kitab (Yahudi Bani an-Nadhir) dari kampung- 
kampung kediaman mereka bagi kali pertama pengumpulan 


dan pengusiran (mereka dari Semenanjung Tanah Arab). 
Kamu (wahai orang-orang Mu'min!) sama sekali tidak 
menyangka mereka akan keluar begitu , dan mereka juga 
menyangka bahawa benteng-benteng mereka akan dapat 
mempertahankan mereka dari 'azab Aliah . Lalu datanglah 
serangan Allah ke atas mereka dari arah yang tidak terfikir 
oleh mereka , dan Allah telah mencampakkan ketakutan di 
dalam hati mereka. Mereka merobohkan rumah-rumah 
mereka dengan tangan mereka sendiri dan tangan orang- 
orang Mu'min. Oleh itu ambillah pengajaran (dari peristiwa 
ini) wahai orang-orang yang mempunyai akal f, ’ikiran! (2). Dan 
jika tidak kerana Allah telah menetapkan pengusiran 
terhadap mereka , nescaya Allah 'azabkan mereka di dunia 
(dengan pembunuhan) dan untuk mereka di Akhirat 
disediakan 'azab Neraka(3). Balasan sedemikian ialah kerana 
mereka menentang Allah dan Rasui-Nya. Dan barang siapa 
yang menentang Allah , maka sesungguhnya Allah amat 
keras hukuman-Nya . "(4) 

Dari ayat-ayat ini kita mengetahui bahawa Aliahlah 
yang mengusir keluar orang-orang kafir dari golongan 
Ahlil-Kitab dari kampung kediaman mereka selaku 
pengusiran pertama kali. Memang Aliahlah yang 
melakukan segala sesuatu, tetapi ungkapan ayat-ayat 
tadi menjelaskan hakikat ini dalam bentuk secara 
langsung yang membuat hati merasa bahawa Allah 
sendiri yang telah menguruskan pengusiran itu tanpa 
melindungkan qudrat kuasa-Nya di sebalik tabir 
tindakan manusia. Dialah sendiri yang mengusirkan 
mereka dari bumi tempat mereka dikumpulkan, dan 
mereka tidak akan pulang lagi ke bumi itu. 


Al-Qur'an menegaskan bahawa pengusiran itu 
merupakan tindakan secara langsung dari Allah 
dengan ayat berikut: 



'Z f ^ * s Z j j 

"Kamu (wahai orang-orang Mu'mininl) sama sekali tidak 
menyangka mereka akan keluar begitu , dan mereka juga 
menyangka bahawa benteng-benteng mereka akan dapat 
mempertahankan mereka dari 'azab Allah."(2) 

Kamu tidak menduga mereka akan keluar dan 
mereka juga tidak terfikir bahawa mereka akan terusir 
keluar, kerana mereka berada dalam kedudukan yang 
teguh dan kuat dalam benteng-benteng mereka 
hingga kamu tidak menduga dapat mengeluarkan 
mereka sebagaimana mereka telah dikeluarkan dan 
hingga mereka tertipu dengan kedudukan mereka 
yang kuat sampai terlupa kepada qudrat Allah yang 
tidak mungkin ditolak oleh benteng-benteng yang 
kukuh itu. 



"Lalu datanglah serangan Allah ke atas mereka dari arah 
yang tidak terfikir oleh mereka , dan Allah telah 

mencampakkan ketakutan di dalam hati mereka: "(2) 

Serangan Allah ke atas mereka datang dari dalam 
hati mereka sendiri bukan dari dalam benteng- 
benteng mereka. Serangan itu datang dalam bentuk 
ketakutan yang dicampakkan di dalam hati mereka 
menyebabkan mereka membuka benteng-benteng 
mereka dengan tangan mereka sendiri. Allah 
menunjukkan kepada mereka bahawa mereka tidak 
memiliki diri mereka sendiri, tidak mampu mengawal 
hati mereka sendiri. Mereka tidak dapat 
mempertahankan diri mereka dari serangan Allah 
dengan kemahuan dan keazaman mereka, apatah lagi 
untuk mempertahankan diri mereka dengan 
bangunan-bangunan dan kubu-kubu mereka. Mereka 
memperhitungkan segala kemungkinan untuk 
menolak serangan kecuali kemungkinan datangnya 
serangan itu dari dalam diri mereka sendiri. Inilah arah 
kemungkinan yang tidak terfikir oleh mereka, 
sedangkan dari arah inilah Allah menyerang mereka. 
Demikianlah apabila Allah menghendaki sesuatu. Dia 
bertindak ke atasnya dari arah yang diketahui dan 
direncanakan oleh-Nya. Oleh kerana Allah 
mengetahui segala sesuatu dan berkuasa di atas 
segala sesuatu, maka Dia tidak perlu kepada sebarang 
sebab dan sarana yang biasa diketahui dan dipandang 
manusia. Sebab selama-lamanya wujud, dan sarana 
juga selama-lamanya tersedia, sedangkan sebab dan 
natijah adalah dari hasil ciptaan Allah. Sarana dan 
matlamat itu adalah dari hasil ciptaan-Nya. Sebab dan 
natijah tidak akan enggan menurut perintah Allah, 
begitu juga sarana dan matlamat tidak akan menjadi 
sesuatu yang sukar kepada Allah kerana Allah Maha 
Perkasa dan Maha Bijaksana. 

Orang-orang kafir dari golongan Ahlil-Kitab telah 
mempertahankan diri mereka dalam benteng-benteng 
mereka yang kuat, tiba-tiba Allah menyerang mereka 
dari arah yang tidak terfikir oleh mereka dan 
mencampakkan ketakutan di dalam hati mereka. 
Mereka bertahan di dalam bangunan rumah-rumah 
mereka, tiba-tiba Allah menguasai rumah-rumah 
mereka dan menjadikan mereka merobohkannya 
dengan tangan mereka sendiri dan memungkinkan 
orang-orang Islam turut merobohkannya: 


"Mereka merobohkan rumah-rumah mereka dengan tangan 
mereka sendiri dan tangan orang-orang Mu'min. "(2) 

Dengan keterangan ini tamatlah kisah pengusiran 
yang berlaku kepada orang-orang kafir dari golongan 
Ahlil-Kitab yang digambarkan dengan begitu menarik 
dan hidup iaitu Allah S.W.T. menyerang mereka dari 
belakang benteng mereka menyebabkan benteng- 
benteng itu jatuh dengan sebab perbuatan mereka 
sendiri, kemudian mereka menambahkan pula 
dengan merobohkan rumah-rumah mereka dengan 
tangan, mereka sendiri dan tangan orang-orang 
Mu'min. 

Di sini Al-Qur'an mengemukakan ulasannya yang 
pertama: 






" Oleh itu ; ambillah pengajaran (dari peristiwa ini) wahai 
orang-orang yang mempunyai akal fikiran!"(2) 


Seruan ini sesuai dengan tempatnya dan tepat 
dengan masanya iaitu ketika hati mereka bersedia dan 
terbuka untuk mengambil pengajaran. 


Ayat yang berikut menjelaskan bahawa iradat Allah 
untuk menyeksakan mereka tidak akan melepaskan 
mereka dari keseksaan di dunia di samping 'azab yang 
menunggu mereka di alam Akhirat: 






/.P 


U 





"Dan jika tidak kerana Allah telah menetapkan pengusiran 
terhadap mereka , nescaya Allah 'azabkan mereka di dunia 
(dengan pembunuhan ), dan untuk mereka di Akhirat 
disediakan 'azab Neraka. "(3) 


Satu perkara yang telah diputuskan ialah mereka 
akan ditimpa keseksaan dari Allah dalam bentuk yang 
telah berlaku kepada mereka atau dalam satu bentuk 
yang lain. Jika tidak kerana Allah telah memilih 
pengusiran itu untuk menyeksakan mereka nescaya 
Dia akan seksakan mereka dengan satu 'azab yang 
lain pula. Ini tidak termasuk 'azab Neraka yang 
menunggu mereka di Akhirat. 

S 

(J) olilaff 

"Balasan sedemikian ialah kerana mereka menentang Allah 
dan Rasul-Nya. Dan barang siapa yang menentang Allah , 
maka sesungguhnya Allah amat keras hukuman-Nya. "(4) 

Penentangan mereka terhadap Allah ialah mereka 
tidak memilih pihak Allah, malah memilih pihak yang 
lain dari-Nya, sedangkan Allah telah menetapkan 
bahawa pihaknya ialah pihak Rasul-Nya ketika Allah 
menerangkan sebab-sebab mengapa mereka wajar 
menerima 'azab itu pada permulaan ayat ini. Oleh 
sebab itu pada akhir ayat ini Allah hanya berpada 
dengan menyebut menentang Allah sahaja, kerana 
perbuatan menentang Allah merangkumi 
penentangan terhadap Rasulullah. Kemudian di dalam 
satu segi yang lain supaya orang-orang yang 
menentang Allah dengan keangkuhan yang keji itu 
berdiri di hadapan Allah iaitu satu situasi yang 
menggambarkan keangkuhan dan sikap yang keji, di 
mana makhluk-makhluk berdiri menentang Allah 
yang menciptakan mereka. Situasi itu juga amat 
menggerunkan, di mana makhluk-makhluk yang 
kerdil dan lemah ini akan terdedah kepada 
kemurkaan dan balasan Allah, sedangkan Allah amat 
keras hukuman-Nya. 


/ * O Sjr-' 

Demikianlah tertanamnya di dalam hati kita hakikat 
untung nasib penentang-penentang Allah di mana- 
mana tempat dan waktu berdasarkan untung nasib 
yang telah menimpa orang-orang kafir dari golongan 
Ahlil-Kitab, dan berdasarkan perbuatan mereka yang 
mewajarkan mereka menerima balasan itu. 

Kita dapat perhatikan bahawa Al-Qur'an 
menamakan kaum Yahudi dari Bani an-Nadhir sebagai 
"Orang-orang yang kafir dari golongan Ahlil- 
Kitab." Ini adalah satu hakikat yang benar kerana 
mereka tidak percaya kepada agama Allah dalam 
bentuknya yang paling tinggi yang dibawa oleh Nabi 
Muhammad s.a.w., sedangkan mereka menunggu- 
nunggu dan mengharap-harapkan kedatangannya. 
Sifat kekufuran yang disebutkan itu juga membawa 
penjelasan mengapa mereka di'azabkan Allah, di 
samping menyediakan perasaan kaum Muslimin 
terhadap kaum Ahlil-Kitab itu dari aspek spiritual yang 
dapat menenangkan hati orang-orang Islam yang 
telah bertindak terhadap mereka, dan menimpa-kan 
'azab seksa ke atas mereka melalui tangan mereka. 
Oleh itu, sebutan hakikat itu di sini memang 
dimaksudkan. 


untuk menerangkan bahawa tindakan mereka sama 
ada menebang pokok-pokok itu atau 
mengekalkannya adalah dengan keizinan Allah. 
Dialah sendiri yang mengaturkan tindakan itu dan 
melaksanakan apa yang dikehendaki-Nya dan apa 
yang telah ditetapkan oleh-Nya. Semua yang berlaku 
itu adalah dengan keizinan-Nya dengan tujuan untuk 
menghinakan orang-orang yang fasiq. Pokok-pokok 
yang di tebang itu telah menimbulkan rasa sedih dan 
sayang di dalam hati kaum Yahudi, sedangkan pokok 
yang ditinggalkan tanpa ditebang itu juga telah 
menimbulkan rasa sedih dan sayang di dalam hati 
mereka kerana melihat pokok-pokok itu terlepas dari 
milik mereka. Semuanya itu berlaku dengan kehendak 
iradat Allah belaka. 

Dengan penjelasan ini tenanglah hati orang-orang 
Mu'min yang merasa ragu-ragu dan tidak senang 
terhadap tindakan itu. Mereka kini tenang kerana 
sedar bahawa tindakan itu adalah dari kehendak 
iradat Allah. Dia melaku-kan apa yang dikehendaki- 
Nya, sedangkan mereka tidak lebih dari alat untuk 
melaksanakan kehendak iradat-Nya. 

* * * * * * 


****** 


(Pentafsiran ayat 5) 


Kemudian AI-Qur'an menenangkan hati orang- 
orang Mu'min bahawa tindakan yang dilakukan 
mereka terhadap orang-orang kafir yang telah 
menentang Allah dan Rasul-Nya adalah satu tindakan 
yang betul, begitu juga tindakan mereka yang telah 
menebang pokok-pokok kurma mereka dan 
membakarkannya atau membiarkan setengah- 
setengah pokok yang lain tanpa di tebang di samping 
menerangkan hukum Allah terhadap tindakan itu. Ini 
disebabkan adanya sedikit perasaan tidak senang di 
dalam hati setengah-setengah orang Islam terhadap 
tindakan itu: 


p M i & oi. u 


(J) 

"Apa sahaja yang kamu tebang dari pokok kurma yang baik 
(milik orang-orang Yahudi yang kafir itu) atau kamu 
biarkannya tegak di atas umbi-umbinya (tidak ditebang), 
maka semuanya dengan keizinan dari Allah. Dan supaya 
(dengan keizinan itu) Allah menimpakan kehinaan ke atas 
orang-orang yang fasiq."(5) 


Orang-orang Islam telah bertindak menebang 
setengah-setengah pokok kurma yang baik dan 
mengekalkan setengah-setengah pokok yang lain 
yang dimiliki oleh orang-orang Yahudi itu. Tindakan 
ini menimbulkan perasaan tidak senang di dalam hati 
mereka, kerana sebelum peristiwa ini dan selepasnya 
mereka memang dilarang melakukan pemusnahan 
dan pembakaran yang seperti itu. Oleh itu, 
pengecualian ini memerlukan kepada satu penjelasan 
yang khusus yang boleh menenangkan hati mereka. 
Kerana itulah Al-Qur'an membawa penjelasan ini 


(Pentafsiran ayat-ayat 7 - 10) 

Hukum Pembahagian Harta Fai'i Dan Harta Ghanimah 

Bahagian yang kedua dari surah ini ialah 
menjelaskan hukum harta fai'i 2 yang dikurniakan Allah 
kepada Rasul-Nya dalam peristiwa itu dan dalam 
peristiwa-peristiwa yang sama, yang tidak melibatkan 
orang-orang Islam dalam apa-apa tindakan berperang 
dan bertempur, iaitu peristiwa-peristiwa serangan 
yang diatur oleh qudrat Ilahi secara terbuka dan 
langsung tanpa berselindung di sebalik tindakan 
manusia seperti yang telah berlaku di dalam peristiwa 
ini: 



2 Fai'i harta-harta orang kafir yang diperolehi tanpa melalui 
pertempuran. 

" Dan apa sahaja harta fai'i yang dikurniakan Allah kepada 
Rasul-Nya dari harta penduduk negeri-negeri musuh i, maka 
harta itu adalah untuk Allah , untuk Rasul untuk kaum 
kerabatnya , untuk anak-anak yatim, orang-orang miskin dan 
orang-orang yang putus kewangannya dalam persafiran 
supaya harta kekayaan itu tidak hanya beredar di antara 
orang-orang yang kaya sahaja di dalam kalangan kamu. Apa 
sahaja yang disuruhkan Rasul kepada kamu , maka 
kerjakannya dan apa sahaja yang dilarangkannya kepada 
kamu , maka jauhkannya. Dan bertaqwalah kepada Aliah . 
Sesungguhnya Allah amat keras hukuman-Nya(7). (Harta fai'i 
itu) juga untuk orang-orang Muhajirin yang faqir yang telah 
diusirkan dari kampung halaman mereka dan dari harta 
benda mereka kerana mencari limpah kurnia dan keredhaan 
Allah. Mereka menolong Allah dan Rasul-Nya. Merekalah 
orang-orang yang benar-benar beriman(8). Juga untuk 
orang-orang (Ansar) yang menetap dalam negeri Hijrah dan 
dalam keimanan sebelum (kedatangan) mereka (Muhajirin). 
Mereka sayangkan orang-orang yang berhijrah ke negeri 
mereka. Dan mereka tidak menaruh apa-apa keinginan di 
dalam hati mereka terhadap apa sahaja yang diberikan 
kepada mereka ( Muhajirin ), dan mereka mengutamakan 
kepentingan orang-orang Muhajirin dari kepentingan diri 
mereka sendiri walaupun mereka dalam kepicikan , Dan 
barang siapa yang dipeliharakan dari kebakhilan dirinya , 
maka merekalah orang-orang yang beruntung(9). Juga 
untuk orang-orang yang datang selepas mereka (Muhajirin 
dan Ansar) yang berdo'a : Wahai Tuhan kamil Ampunkan 
kami dan saudara-saudara kami yang telah beriman lebih 
dahulu dari kami dan janganlah Engkau jadikan di dalam hati 
kami perasaan dendam terhadap orang-orang yang 
beriman.Wahai Tuhan kami I Sesungguhnya Engkau Maha 
Penyayang dan Maha Pengasih. "(1 0) 


Ayat-ayat ini di samping menerangkan hukum Allah 
mengenai harta fai'i yang didapati di dalam peristiwa 
ini dan peristiwa-peristiwa yang sama, juga 
menerangkan keadaan dan kedudukan kelompok 
Muslimin pada masa itu, dan menjelaskan tabi'at 
umat Muslimin di sepanjang zaman dan ciri-ciri 
istimewa mereka yang menyatupadukan mereka di 
sepanjang zaman di dalam kalangan generasi- 
generasi mereka yang silih ganti di merata pelusuk 


dunia. Ciri-ciri ini merupakan satu hakikat agung yang 
harus dimenungi lama-lama dengan teliti dan 
mendalam. 



"Dan apa sahaja harta fai'i yang dikurniakan Allah kepada 
Rasul-Nya dari harta mereka i, maka harta itu diperolehi tanpa 
kamu memecutkan seekor kuda dan tidak pula seekor unta 
pun tetapi Allah telah menguatkuasakan para rasul-Nya 
mengalahkan siapa yang dikehendaki-Nya. Dan Allah Maha 
Berkuasa di atas segala sesuatu . "(6) ■ 

Ayat ini mengingatkan orang-orang Islam bahawa 
harta fai'i yang ditinggalkan oleh Bani an-Nadhir ini 
adalah diperolehi tanpa memecutkan seekor kuda dan 
seekor unta pun (tanpa pertempuran. Penterjemah), 
kerana itu hukumnya tidak sama dengan hukum harta 
rampasan perang (ghanimah) yang diberikan Allah 
kepada mereka sebanyak empat perlima dan hanya 
satu perlima sahaja diperuntukkan kepada Allah, 
kepadar, kepada kaum kerabat, kepada anak-anak 
yatim, kepada orang-orang miskin dan kepada orang- 
orang yang kesempitan kewangan dalam persafiran. 
Rasulullah s.a.w. sendiri yang menguruskan 
pembahagian harta itu kepada pihak-pihak yang 
tersebut. Kaum kerabat yang dimaksudkan di sini 
ialah kaum kerabat Rasulullah s.a.w. kerana mereka 
tidak halal menerima sedekah, dan tidak mendapat 
habuan di dalam kumpulan harta zakat, juga kerana 
Nabi tidak diwarisi, oleh itu kaum kerabatnya tidak 
memperolehi apa-apa habuan dari hartanya. Dalam 
kalangan kerabat Rasulullah s.a.w. terdapat golongan 
yang miskin 3 yang tidak mempunyai punca pencarian, 
oleh itu mereka diperuntukkan satu perlima dari harta 
rampasan perang dan mereka juga diberi habuan dari 
kumpulan harta fai'i. 


Inilah hukum harta fai'i yang dijelaskan oleh ayat- 
ayat ini, dan di samping itu ia juga menerangkan satu 
hakikat agung yang lain iaitu: 



"Tetapi Aliah telah menguatkuasakan para rasul-Nya 
mengalahkan siapa yang dikehendaki-Nya. Dan Allah Maha 
Berkuasa di atas segala sesuatu." (6) 


3 Di sana terdapat perselisihan pendapat di kalangan ulama' 
feqah, adakah kaum kerabat Rasulullah s.a. w. yang miskin 
sahaja yang berhak menerima habuan dari harta fai'i dan harta 
rampasan perang itu atau semua kerabatnya berhak menerima 
habuan itu. Pendapat yang kuat ialah semua kerabat berhak 
menerimanya. 

Para rasul itu sendiri merupakan sebahagian dari 
taqdir Allah untuk mengalahkan sesiapa yang 
dikehendaki-Nya, "Dan Allah Maha Berkuasa di atas 
segala sesuatu . " 


Demikianlah kedudukan para rasul itu mempunyai 
hubungan secara langsung dengan taqdir Allah. 
Mereka mempunyai tempat yang tertentu di dalam 
roda taqdir yang sentiasa berputar itu. Walaupun 
mereka manusia, namun mereka mempunyai 
hubungan khusus dengan kehendak iradat Allah. 
Mereka diberikan peranan tertentu untuk 
melaksanakan perancangan dan taqdir Allah di bumi 
ini. Mereka bergerak dengan keizinan dan 
perancangan taqdir Allah, mereka tidak bergerak 
mengikut hawa nafsu mereka. Mereka tidak 
mengambil atau meninggalkan sesuatu untuk 
kepentingan mereka. Mereka tidak berperang atau 
berdamai melainkan untuk melaksanakan sebahagian 
dari perencanaan Allah di bumi ini yang dihubungkan 
dengan mereka, tindakan-tindakan dan pergerakan- 
pergerakan mereka. Dan Allah itulah yang bertindak 
di belakang mereka. Dan Dia Maha Berkuasa di atas 
segala sesuatu. 



"Dan apa sahaja harta fal'i yang dikumiakan Allah kepada 
Rasul-Nya dari harta penduduk negeri-negeri musuh, maka 
harta itu adalah untuk Allah, untuk Rasul, untuk kaum 
kerabatnya, untuk anak-anak yatim, orang-orang miskin dan 
orang-orang yang putus kewangannya dalam persafiran 
supaya harta kekayaan itu tidak hanya beredar di antara 
orang-orang yang kaya sahaja di kalangan kamu. Apa sahaja 
yang disuruhkan Rasul kepada kamu, maka kerjakannya dan 
apa sahaja yang dilarangkannya kepada kamu, maka 
jauhkannya. Dan bertaqwalah kepada Allah. Sesungguhnya 
Allah amat keras hukuman-Nya. "(7) 


Ayat ini menerangkan hukum harta fai'i yang telah 
Kami jelaskan sebelum ini dengan terperinci, 
kemudian ia menerangkan sebab mengapa harta itu 
dibahagi begitu di mana ia meletakkan satu dasar 
terpenting dari dasar-dasar peraturan sosioekonomi 
dalam masyarakat Islam: 



"Supaya harta kekayaan itu tidak hanya beredar di antara 
orang-orang kaya sahaja di kalangan kamu. "(7) 


Juga meletakkan satu dasar terpenting dalam 
undang-undang perlembagaan dalam masyarakat 
Islam: 



"Apa sahaja yang disuruhkan Rasul kepada kamu, maka 
kerjakannya dan apa sahaja yang dilarangkannya kepada 
kamu, maka jauhkannya. Dan bertaqwalah kepada Allah. 
Sesungguhnya Allah Maha keras hukuman-Nya. "(7) 

Walaupun kedua-dua dasar ini dikemukakan dalam 
hukum harta fai'i dan cara pembahagiannya, tetapi 
kedua-duanya menjangkau lebih jauh dari peristiwa 
itu. Kedua-duanya meliputi berbagai-bagai bidang 
yang merangkumi asas-asas sistem kemasyarakatan 
Islam. 

Dasar pertama merupakan dasar peraturan ekonomi 
yang menggambar sebahagian besar dari prinsip- 
prinsip teori perekonomian di dalam Islam di mana 
prinsip hak milik perseorangan adalah dii'tiraf di 
dalam teori ini, tetapi prinsip ini dibataskan dengan 
dasar pertama ini, iaitu dasar supaya harta kekayaan 
itu tidak hanya beredar di antara golongan hartawan 
sahaja dan tersekat dari beredar di kalangan orang- 
orang miskin. Setiap kedudukan ekonomi yang 
membawa harta kekayaan hanya beredar di antara 
orang-orang yang kaya sahaja itu, adalah 
bertentangan dengan teori perekonomian Islam di 
samping bertentangan dengan matlamat peraturan 
pembangunan kemasyarakatan seluruhnya. Seluruh 
perhubungan dan mu'amalah di dalam masyarakat 
Islam harus diatur dan disusun supaya tidak 
mewujudkan kedudukan yang seperti itu atau 
mengekal-kannya jika ia telah wujud. 

Islam telah pun menegakkan sistem ekonominya di 
atas dasar ini, kerana itu ia mewajibkan zakat dan 
menetapkan kadar pungutannya setahun sebanyak 
2.5% dari harta modal wang tunai, dan sebanyak 
sepuluh atau lima peratus dari semua hasil yang lain, 
dan kadar yang menyamai kadar itu juga dikenakan di 
atas harta ternakan. Dan menetapkan pungutan zakat 
ke atas harta rikaz (harta yang tertanam di bumi) 
seperti yang dikenakan ke atas harta wang tunai. 
Kadar-kadar yang ditetapkan itu memang besar. 
Kemudian ia menetapkan kadar empat perlima dari 
harta rampasan perang kepada para Mujahidin, sama 
ada miskin atau kaya. Sementara ia menetapkan 
seluruh pembahagian harta fai'i pula kepada orang- 
orang miskin sahaja. Dalam bidang penyewaan tanah, 
Islam menjadikan sistemnya yang terpilih ialah sistem 
pawah 4 iaitu sistem berkongsi hasil pertanian di 
antara tuan tanah dan penanamnya. Islam juga 
memberi kuasa kepada al-lmam (pemerintah) 
mengambil harta-harta golongan hartawan yang 
berlebihan untuk dibahagikan kepada orang-orang 
yang faqir dan menggunakan harta golongan 
hartawan apabila Baitul-Mal kekosongan kewangan. 


4 Di sana terdapat perbezaan pendapat di antara uiama'-uiama' 
feqah tetapi pendapat yang kuat ialah pendapat yang kami 
telah sebutkan itu. 

Di samping itu Islam mengharamkan amalan 
monopoli dan riba yang merupakan dua sarana pokok 
yang membuat harta kekayaan itu hanya beredar di 
antara orang-orang kaya sahaja. 

Pendeknya Islam telah menegakkan semua sistem 
ekonominya di atas asas yang dapat merealisasikan 
dasar yang terpenting ini yang dianggap sebagai satu 
batas yang tegas terhadap kebebasan hak milik 
perseorangan di samping batas-batas yang lain. 5 

Kerana itu sistem ekonomi Islam ialah satu sistem 
yang menghalalkan milik perseorangan, tetapi ia 
bukannya sistem kapitalis. Begitu juga sistem kapitalis 
itu bukannya dipindah dari sistem Islam, kerana sistem 
kapitalis tidak mungkin sekali-kali tegak tanpa amalan 
riba dan monopoli, malah sistem ekonomi islam 
adalah sistem istimewa yang diturun dari Allah Yang 
Maha Bijaksana dan Maha Mengetahui, la adalah satu 
sistem yang lahir sendirian, berjalan sendirian dan 
kekal sendirian sehingga hari ini sebagai satu sistem 
yang unik di mana segala aspeknya berimbang, dan 
segala hak dan kewajipannya selaras di samping 
selaras pula dengan seluruh alam buana sejak ia 
dilahirkan Allah yang menciptakan alam buana yang 
selama-lamanya selaras dan seimbang. 

Berhubung dengan dasar yang kedua, iaitu dasar 
menerima syari'at atau undang-undang dari satu 
sumber sahaja, "Apa sahaja yang disuruhkan Rasul 
kepada kamu, maka kerjakannya, dan apa sahaja 
yang dilarangkannya kepada kamu, maka 
jauhkannya", maka dasar ini juga menggambarkan 
teori perlembagaan Islam. Oleh itu, kuatkuasa 
undang-undang di dalam Islam diambil dari punca 
perundangan yang dibawa oleh Rasulullah s.a.w., 
sama ada di dalam bentuk Al-Qur'an atau as-Sunnah. 
Seluruh rakyat termasuk al-lmam (pemerintah) tidak 
berkuasa membuat undang-undang yang 
bertentangan dengan undang-undang yang dibawa 
Rasulullah s.a.w. Oleh itu, sebarang undang-undang 
yang dibuat yang bertentangan dengan undang- 
undang yang dibawa Rasul tidak mempunyai 
kuatkuasa undang-undang kerana ia tidak 
mempunyai sandaran pertama yang, memberi 
kuatkuasa undang-undang. Teori ini berlainan dari 
semua teori perundangan ciptaan manusia termasuk 
dasar perundangannya yang menjadikan rakyat 
sebagai sumber segala kuasa, dengan erti rakyat 
boleh mengadakan undang-undang untuk mereka 
mengikut kehendak mereka dan segala apa yang 
diperundangkan mereka mempunyai kuatkuasa 
undang-undang. Sedangkan sumber semua kuasa di 
dalam Islam ialah syari'at Allah yang dibawa 
Rasulullah s.a.w., dan tugas rakyat ialah berdiri teguh 
di atas syari'at ini, memelihara dan melaksanakannya, 
dan tugas al-imam (pemerintah) ialah bertindak selaku 
wakil rakyat untuk melaksanakan syari'at itu. Di dalam 


5 Lihat bab "JU.I i-L-" dalam kitab j Vl-r? 1 ai-uJI". 


syari'at inilah terletaknya seluruh hak rakyat dan 
mereka tidak berkuasa untuk melanggar apa sahaja 
peraturan dan undang-undang yang dibawa 
Rasulullah s.a.w. 

Apabila tidak didapati nas-nas yang dibawa 
Rasulullah s.a.w. mengenai sesuatu persoalan yang 
dihadapi oleh umat Islam, maka mereka boleh 
membuat undang-undang mengenainya dengan 
syarat undang-undang itu tidak bertentangan dengan 
mana-mana dasar yang dibawa Rasulullah s.a.w. 
Undang-undang ini tidaklah bertentangan dengan 
teori itu, malah ia merupakan satu undang-undang 
cabang darinya. Jadi, sumber rujukan dalam mana- 
mana undang-undang dan peraturan ialah syari'at 
yang dibawa Rasulullah s.a.w. jika terdapat nas, dan 
sebaliknya jika nas tidak boleh didapati, maka 
bolehlah diadakan undang-undang dengan syarat ia 
tidak bertentangan dengan mana-mana dasar yang 
dibawa Rasulullah s.a.w. Seluruh kuasa rakyat dan al- 
lmam (pemerintah) yang menjadi wakil rakyat adalah 
terletak dalam lingkungan batas-batas ini. Sistem 
perundangan Islam adalah satu sistem perundangan 
yang unik yang tidak ada tolok bandingnya di dalam 
mana-mana undang-undang manusia yang diketahui 
mereka, la adalah satu perundangan yang 
menghubungkan perundangan untuk manusia 
dengan undang-undang alam buana seluruhnya, 
dengan erti ia menyelaraskan di antara undang- 
undang yang memerintah alam buana yang diatur 
oleh Allah dengan undang-undang-Nya yang 
memerintah manusia supaya undang-undang manusia 
tidak bercanggah dengan undang-undang alam yang 
membawa akibat yang menyusahkan mereka atau 
menghancurkan mereka atau membuat segala usaha 
mereka sia-sia dan hilang dihembus angin. 

Ayat tadi telah mengingatkan kedua-dua dasar ini di 
dalam hati orang-orang Mu'min dengan sumbernya 
yang pertama iaitu Allah, kerana itu ia menyeru 
manusia kepada tagwa dan takutkan 'azab Allah: 



"Dan bertaqwalah kepada Allah. Sesungguhnya Allah amat 
keras hukuman-Nya. "(7) 

Taqwa inilah jaminan terbesar yang tidak memberi 
jalan tipu helah dan lari dari Allah, kerana orang- 
orang Mu'min tahu bahawa Allah mengetahui segala 
isi hati dan segala perbuatan mereka dan segala 
sesuatu akan pulang dan kembali kepada-Nya. 
Mereka juga tahu bahawa hukuman Allah itu amat 
keras dan seterusnya mereka tahu bahawa mereka 
ditugas menjaga imbangan kedudukan ekonomi 
supaya harta kekayaan itu tidak hanya beredar di 
dalam kalangan orang-orang kaya dari kamu sahaja, 
dan mereka juga ditugas supaya menjunjung segala 
perintah Rasulullah s.a.w. dengan penuh kerelaan dan 
kepatuhan dan supaya menjauhi larangannya tanpa 
berlengah-lengah dan cuai dengan ingatan bahawa 
mereka akan menghadapi hari Qiamatyang dahsyat. 

Pembahagian harta fai'i, yang ditinggalkan oleh 
Bani an-Nadhir dan dibahagikan kepada orang-orang 
Muhajirin sahaja kecuali dua orang Ansar itu, 
merupakan satu peraturan khusus harta fai'i untuk 
merealisasikan dasar "Supaya harta kekayaan itu 
tidak hanya beredar di dalam kalangan orang- 
orang kaya dari kamu sahaja / 7 Adapun hukum 
harta fai'i pada umumnya ialah untuk seluruh orang 
faqir miskin dari orang-orang Muhajirin dan orang- 
orang Ansar dan generasi-generasi yang datang 
selepas mereka. Inilah tujuan-tujuan yang terkandung 
di dalam ayat-ayat yang berikut, tetapi ayat-ayat itu 
tidak hanya menyebut hukum semata-mata secara 
kering begitu sahaja, malah ia menerangkan setiap 
golongan dari ketiga-tiga golongan itu dengan sifat- 
sifat mereka masing-masing yang realistik dan hidup 
yang menggambarkan tabi'at dan hakikat mereka di 
mana Al-Qur'an menjelaskan hukum dengan 
gambaran yang hidup untuk berinteraksi dengan 
golongan-golongan yang hidup itu: 



"(Harta fai'i itu) juga untuk orang-orang Muhajirin yang faqir 
yang teiah diusirkan dari kampung halaman mereka dan dari 
harta benda mereka kerana mencari Umpah kurnia dan 
keredhaan Allah. Mereka menolong Allah dan Rasul-Nya. 
Merekalah orang-orang yang benar-benar beriman. "(8) 


Kelebihan Kaum Muhajirin 

Itulah gambaran yang benar yang menonjolkan 
sifat-sifat istimewa golongan Muhajirin yang telah 
diusir keluar dari kampung halaman mereka dan dari 
harta benda mereka. Mereka terpaksa keluar kerana 
ditekan oleh tindakan yang jahat, penindasan dan 
pemulauan dari kaum kerabat dan keluarga mereka di 
Makkah. Mereka diperlakukan demikian bukan 
kerana sesuatu dosa melainkan semata-mata kerana 
mereka berkata, "Kami beriman kepada Allah." 
Mereka keluar meninggalkan kampung halaman dan 
harta benda mereka "Kerana mencari limpah 
kurnia dan keredhaan dari Allah" yakni kerana 
mengharapkan kurnia dan keredhaan-Nya. Tiada 
tempat perlindungan yang lain bagi mereka 
melainkan Allah, dan tiada naungan yang lain bagi 
mereka melainkan naungan-Nya. Tetapi walaupun 
mereka merupakan satu golongan kecil yang 
tertindas, namun mereka menolong Allah dan Rasul- 
Nya dengan hati dan mata pedang mereka di dalam 
waktu yang paling genting dan rumit, "Merekalah 
orang-orang yang benar-benar beriman / 7 Yakni 
merekalah orang-orang yang mengaku beriman 
dengan lidah mereka dan membuktikan akuan itu 
dengan perbuatan mereka. Mereka adalah orang- 
orang yang benar-benar beriman kepada Allah yang 
dipilih mereka, dan benar-benar beriman kepada 
Rasul yang diikuti mereka, dan seterusnya benar- 


benar beriman kepada agama yang benar, hingga diri 
mereka sendiri merupakan satu gambaran yang hidup 
dari agama itu yang bergerak di atas muka bumi dan 
dapat dilihat oleh manusia semua. 





"Juga untuk orang-orang (Ansar) yang menetap dalam 
negeri Hijrah dan dalam keimanan sebelum (kedatangan) 
mereka (Muhajirin). Mereka sayangkan orang-orang yang 
berhijrah ke negeri mereka. Dan mereka tidak menaruh apa- 
apa keinginan di dalam hati mereka terhadap apa sahaja 
yang diberikan kepada mereka ( Muhajirin ), dan mereka 
mengutamakan kepentingan orang-orang Muhajirin dari 
kepentingan diri mereka sendiri walaupun mereka dalam 
kepicikan. Dan barang siapa yang dipeliharakan dari 
kebakhilan dirinya > maka merekalah orang-orang yang 
beruntung. "(9) 


Kelebihan Kaum Ansar 


Ini juga satu gambaran yang cemerlang yang 
menonjolkan sifat-sifat paling utama dan istimewa 
golongan Ansar. Mereka mempunyai sifat-sifat yang 
unik dan amat tinggi. Andainya sifat-sifat ini tidak 
benar-benar berlaku tentulah manusia akan 
menganggapkannya sebagai impian yang melayang- 
layang atau sebagai contoh-contoh unggul yang 
diciptakan oleh imaginasi yang terbang tinggi. 




"Juga untuk orang-orang (Ansar) yang menetap dalam 
negeri Hijrah dan di dalam keimanan sebelum (kedatangan) 
mereka (Muhajirin). "(9) 


Maksud menetap di dalam negeri Hijrah ialah negeri 
Yathrib atau Madinatur-Rasul. Negeri ini telah didiami 
oleh orang-orang Ansar sebelum kedatangan orang- 
orang Muhajirin. Begitu juga mereka menetap di 
dalamnya seolah-olah iman itu rumah kediaman dan 
negeri mereka ini adalah satu ungkapan yang 
mempunyai bayangan yang jauh, iaitu ia memberi 
gambaran yang amat tepat dengan pendirian orang- 
orang Ansar terhadap keimanan seolah-olah 
keimanan itu negeri dan rumah kediaman mereka, di 
mana hati mereka dan jiwa mereka hidup tenang 
tenteram, dan di sanalah mereka kembali mencari 
ketenangan, sebagaimana seorang yang pulang ke 
rumahnya untuk meni'mati ketenangan. 




\j}t 


"Mereka sayangkan orang-orang yang berhijrah ke negeri 
mereka. Dan mereka tidak menaruh apa-apa keinginan di 

dalam hati mereka terhadap apa sahaja yang diberikan 
kepada mereka (Muhajirin). "(9) 

Sejarah umat manusia seluruhnya tidak pernah 
menemui satu peristiwa kelompok manusia seperti 
peristiwa sambutan orang-orang Ansar terhadap 
orang-orang Muhajirin. Mereka telah memberi 
sambutan yang begitu mesra dan murah hati kepada 
kaum Muhajirin. Mereka berkongsi hidup dengan 
mereka dengan penuh kerelaan. Mereka berlumba- 
lumba memberi tempat kediaman kepada mereka dan 
memikul beban penempatan mereka, sehingga ada 
riwayat yang menceritakan bahawa tidak ada seorang 
dari Muhajirin yang tinggal di rumah orang Ansar 
melainkan dengan jalan undi, kerana bilangan tuan- 
tuan rumah yang ingin memberi tempat kediaman itu 
lebih banyak dari bilangan orang-orang Muhajirin. 
"Mereka tidak menaruh apa-apa keinginan di 
dalam hati mereka terhadap apa sahaja yang 
diberikan kepada mereka (Muhajirin)" iaitu 
terhadap apa sahaja kedudukan istimewa yang 
dini'mati orang-orang Muhajirin dan terhadap apa 
sahaja pemberian kewangan yang diberikan kepada 
mereka seperti dalam pembahagian fai'i. Mereka 
tidak menaruh apa-apa perasaan pun terhadap itu 
semua, mereka tidak pernah bersungut kerana hasad 
dan geram. Ungkapan "Apa-apa keinginan" 
membayangkan kebersihan hati yang sempurna dan 
mutiag. 



" Mereka mengutamakan kepentingan orang-orang 

Muhajirin dari kepentingan diri mereka sendiri walaupun 
mereka dalam kepicikan. Dan barang siapa yang 
dipeliharakan dari kebakhilan dirinya i, maka merekalah 
orang-orang yang beruntung. "(9) 

Kelebihan Golongan Tabi'in 

Kesanggupan mengutamakan kepentingan orang 
lain dari kepentingan diri sendiri yang berada dalam 
kepecikan itu merupakan satu kemuncak*akhlak yang 
amat tinggi yang telah dicapai oleh orang-orang 
Ansar. "Dan barang siapa yang dipeliharakan dari 
kebakhilan dirinya, maka merekalah orang-orang 
yang beruntung." Sifat bakhil dan kikir itulah yang 
menjadi penghalang setiap kebajikan, kerana 
kebajikan itu mengandungi unsur berkorban dalam 
berbagai-bagai bentuk iaitu berkorban harta, 
berkorban perasaan, berkorban tenaga dan berkorban 
nyawa jika diperlu. Seorang bakhil yang selama- 
lamanya mahu mengambil dan tidak sekalipun mahu 
memberi, tidak mungkin berbuat kebajikan. Oleh itu, 
barang siapa yang dipelihara dari tabi'at bakhil bererti 
dia terpelihara dari penghalang kebajikan dan dia 
akan dapat berbuat kebajikan dengan bebas dan 
murah hati. Inilah keberuntungan dalam erti kata 
yang sebenar. 



" Juga untuk orang-orang yang datang selepas mereka 
(Muhajirin dan Ansar) yang berdo'a: Wahai Tuhan karnil 
Ampunkan kami dan saudara-saudara kami yang telah 
beriman lebih dahulu dari kami dan janganlah Engkau 
jadikan di dalam hati kami perasaan dendam terhadap 
orang-orang yang beriman. Wahai Tuhan kami! 
Sesungguhnya Engkau Maha Penyayang dan Maha 
Pengasih." (10) 

Inilah gambaran golongan yang ketiga yang bersih, 
redha dan sedar. la menonjolkan sifat-sifat utama 
golongan at-Tabi'in yang datang kemudian dari 
mereka, di samping menonjolkan ciri-ciri umat 
Muslimin umumnya di semua negeri dan semua 
zaman. 

Mereka yang datang selepas angkatan Muhajirin 
dan Ansar - mereka ini belum lagi datang selepas 
diturunkan ayat ini di Madinah, malah mereka hanya 
datang dalam ilmu Allah sahaja yang mutlaq yang 
tidak dibataskan oleh zaman dan tempat - 
mempunyai jiwa yang sentiasa bertawajjuh kepada 
Allah untuk memohon keampunan-Nya. Mereka 
bukan meminta keampunan untuk diri mereka, 
bahkan juga untuk orang-orang Mu'min yang telah 
beriman dahulu dari mereka. Mereka juga 
bertawajjuh kepada Allah memohon kebersihan hati 
mereka dari perasaan hasad dengki dan dendam 
terhadap seluruh orang-orang Mu'min yang terikat 
dalam pertalian iman. Mereka berdo'a dengan penuh 
kesedaran terhadap kasihan belas dan rahmat Allah: 
"Sesungguhnya Engkau Maha Penyayang dan 
Maha Pengasih." 

Dari keterangan ayat-ayat ini muncullah sifat-sifat 
umat Muslimin dengan gambarannya yang cemerlang 
di alam ini, dan muncullah tali hubungan yang kuat 
dan kukuh yang mengikat angkatan awal umat 
Muslimin dengan angkatan yang akhir dan 
mengikatkan angkatan-angkatannya yang akhir 
dengan angkatan-angkatan yang awal di dalam satu 
ikatan yang padu, kasih mesra dan bertimbangrasa 
terhadap satu sama lain, juga muncullah kesedaran 
terhadap hubungan yang amat rapat dan mendalam 
yang melewati zaman, tempat, bangsa dan 
keturunan. Kesedaran inilah satu-satunya yang 
bekerja di dalam hati menggerakkan perasaan 
Mu'min di sepanjang abad yang panjang dan 
membuat seseorang Mu'min terkenang kepada 
saudaranya yang Mu'min yang telah dilalui abad-abad 
yang panjang. Dia terkenang kepadanya sama seperti 
seorang yang terkenang kepada saudaranya yang 

masih hidup. Dia terkenang kepadanya dengan 
perasaan penuh bangga dan mesra. Angkatan 
Mu'min yang awal memperhitungkan kepentingan 
angkatan Mu'min yang kemudian, dan angkatan 
Mu'min yang kemudian menurut jejak angkatan 
Mu'min yang awal. Mereka berada dalam satu barisan 
dan dalam satu pasukan di sepanjang zaman dan di 
merata negeri di bawah panji-panji Allah. 

Mereka semuanya menuju kepada Tuhan mereka 
Yang Maha Tunggal, Maha Penyayang dan Maha 
Pengasih. 


Ini adalah satu gambaran yang amat gemilang yang 
menggambarkan hakikat orang-orang mu'min yang 
wujud, di samping menggambarkan satu contoh yang 
paling tinggi dan luhur bagi umat manusia. Kemuliaan 
dan kegemilangan itu kelihatan begitu jelas apabila 
dibandingkan dengan gambaran dendam kesumat 
yang hina dan meruntuh yang digambarkan oleh 
fahaman komunis di daiam ajaran 'Injil' Kari Marx, 
iaitu gambaran dendam kesumat yang bersarang di 
dalam hati terhadap kelas-kelas, terhadap generasi- 
generasi manusia yang telah silam, terhadap umat- 
umat yang wujud yang tidak menganut fahaman 
komunis yang diluahkan dengan dendam kesumat, 
dan seterusnya terhadap keimanan dan orang-orang 
yang beriman dari setiap bangsa dan setiap agama 6 . 


Itulah dua gambaran yang sama sekali tidak 
mempunyai titik pertemuan, satu gambaran akhlak 
yang mengangkat manusia ke puncak ketinggian, dan 
satu lagi gambaran akhlak yang menjatuhkan 
manusia ke darjah yang paling rendah. Satu 
gambaran yang menggambarkan generasi-generasi 
manusia dari berbagai-bagai zaman, tempat, bangsa, 
negara, keluarga dan keturunan bersatupadu, 
berkasih sayang dan berkenal-kenalan mendaki jalan 
menuju kepada Allah dengan hati yang bersih dari 
dendam kesumat, dan satu lagi gambaran yang 
menggambarkan umat manusia yang hidup 
bermusuh-musuhan, dendam kesumat, hasad dengki, 
tipu daya dan belot terhadap satu sama lain, 
walaupun mereka berada di rumah-rumah ibadat 
mengerjakan sembahyang. 




"Wahai Tuhan kami ! Ampunkan kami dan saudara-saudara 
kami yang telah beriman lebih dahulu dari kami dan 
janganlah Engkau jadikan di daiam hati kami perasaan 
dendam terhadap orang-orang yang beriman. Wahai Tuhan 
kami 7 Sesungguhnya Engkau Maha Penyayang dan Maha 
Pengasih ."(1 0) 


6 Antara tulisan-tulisan yang masyhur ialah buku bertajuk "Das 
Kapital" - Penterjemah. 


Inilah angkatan manusia yang beriman dan inilah 
do'a angkatan manusia yang beriman. Inilah angkatan 
yang mulia dan do'a yang mulia. 

****** 


[Pentafsiran ayat-ayat 11 - 17) 

Setelah melukiskan gambaran yang gemilang ini 
dan meletakkannya di puncak yang tinggi di dalam 
frem nur, Al-Qur'an kembali memperkatakan 
peristiwa yang menjadi punca turunnya ayat ini untuk 
melukiskan gambaran satu kumpulan manusia yang 
lain pula yang mengambil bahagian dalam peristiwa 
itu, iaitu kumpulan Munafig: 

"Tidakkah engkau memperhatikan orang-orang Munafiq 
yang berkata kepada saudara-saudara mereka yang kafir dari 
goiongan Ahlil-Kitab: Jika kamu diusir keluar, nescaya kami 
akan tetap keluar bersama kamu . Dan kami selama-lamanya 
tidak akan tunduk kepada sesiapa pun yang bertujuan 
menentang kamu. Dan jika kamu diperangi ', kami tetap akan 
membantu kamu. Dan Allah menyaksi bahawa 
sesungguhnya mereka adalah para pendusta(1 1). Jika 
mereka (kaum Yahudi) diusir keluar, mereka tidak akan turut 
keluar bersama mereka , dan jika mereka diperangi, mereka 
tidak akan membantu mereka, dan jika mereka membantu . 
mereka , mereka akan berpaling lari ke belakang kemudian 
mereka (kaum Yahudi) tidak akan mendapat bantuan(12). 
Sesungguhnya kamu di dalam hati mereka lebih ditakuti 
mereka dari Aliah . Sebabnya kerana mereka adalah 
golongan manusia yang tidak mengerti(1 3). Mereka tidak 
akan memerangi kamu dengan bersatupadu melainkan di 
kampung-kampung yang berkubu kuat atau di sebalik 
tembok-tembok. Perseteruan di antara sesama mereka 
begitu hebat Kamu fikir mereka bersatupadu, tetapi hati 
mereka berpecah-beiah. Sebabnya kerana mereka adalah 
goiongan manusia yang tidak berfikir(14). (Mereka) adaiah 
seperti nasib orang-orang Yahudi (Bani Qaynuqa') yang tidak 
lama sebelum mereka yang telah merasa akibat buruk dari 
perbuatan mereka. Dan untuk mereka disediakan 'azab yang 
amat pedih(15). (Pujukan kaum Munafiqin itu) sama seperti 
pujukan syaitan yang berkata kepada manusia: Kafirlah 
engkau. Dan apabila manusia itu menjadi kafir ia berkata: 
Aku tidak ada apa-apa hubungan dengan engkau, kerana 
aku sebenarnya takut kepada Allah Tuhan semesta alam(16). 
Maka kesudahan mereka ialah kedua-duanya dimasukkan ke 
dalam Neraka dan kekal di dalamnya. Itulah balasan orang- 
orang yang zalim. "(1 7). 

Sikap Kaum Munafiqin Terhadap Janji-janji Mereka 

Itulah cerita janji-janji kaum Munafiqin kepada 
kaum Yahudi Bani an~Nadhir, iaitu janji-janji yang 
tidak pernah dikotakannya. Mereka telah 
mengecewakan harapan kaum Yahudi hingga mereka 
di serang Allah dari arah yang tidak terfikir oleh 
mereka. Allah telah mencampakkan perasaan gentar 
dan takut di dalam hati mereka, tetapi di dalam setiap 
ungkapan Al-Qur'an terdapat isyarat yang 
menunjukkan sesuatu hakikat, atau isyarat yang 
mencubitkan hati, mem-bangkitkan rasa keterlaluan 
dan mengemukakan sesuatu asas pendidikan, 
makrifat dan keimanan yang mendalam. 

Isyarat pertama dari ayat-ayat ini ialah isyarat yang 
menjelaskan hubungan yang rapat yang wujud di 
antara orang-orang Munafiq dan orang-orang kafir 
dari golongan Ahlil-Kitab: 



"Tidakkah engkau memperhatikan orang-orang Munafiq 
yang berkata kepada saudara-saudara mereka yang kafir dari 
golongan Ahlil-Kitab."(1 1) 


Di sini Ahlil-Kitab merupakan orang-orang yang 
kafir dan kaum Munafiqin merupakan saudara- 
saudara mereka walaupun mereka memakai baju 
Islam. Kemudian kaum Munafiqin memberi janji yang 
kukuh kepada saudara-saudara mereka: 



"Jika kamu diusir keluar, nescaya kami akan tetap keluar 
bersama kamu. Dan kami selama-lamanya tidak akan tunduk 
kepada sesiapa pun yang bertujuan menentang kamu ; dan 
jika kamu diperangi, kami tetap akan membantu kamu."(1 1) 

Tetapi Allah amat mengetahui hakikat diri mereka 
kerana itu Allah memberi penerangan dan penegasan 
yang bertentangan dengan apa yang diterang dan 
ditegaskan mereka: 



"Dan Allah menyaksi bahawa sesungguhnya mereka adalah 
para pendusta. Jika mereka (kaum Yahudi) diusir keluar, 
mereka tidak akan turut keluar bersama mereka , dan jika 
mereka diperangi, mereka tidak akan membantu mereka, 
dan jika mereka membantu mereka, mereka akan berpaling 
lari ke belakang, kemudian mereka (kaum Yahudi) tidak 
akan mendapat bantuan. "(1 1-12) 


Yang benar-benar berlaku ialah apa yang disaksikan 
Allah, dan yang dusta ialah apa yang diumum dan 
ditegaskan mereka kepada saudara-saudara mereka. 


Kemudian Allah menjelaskan satu hakikat yang 
terpendam di dalam hati orang-orang Munafiq dan 
saudara-saudara mereka dari golongan Ahlil-Kitab: 



"Sesungguhnya kamu di dalam hati mereka lebih ditakuti 
mereka dari Allah. Sebabnya kerana mereka adalah 
golongan manusia yang tidak mengerti. "(13) 


Mereka takut kepada orang-orang Mu'min lebih 
dari ketakutan mereka kepada Allah. Andainya 
mereka benar-benar takut kepada Allah, mereka tidak 
takut kepada sesiapa pun dari hamba-hamba Allah. 
Ketakutan yang sebenar itu hanya satu sahaja. Oleh 
itu, di dalam sebuah hati tidak berkumpul perasaan 
takut kepada Allah dan perasaan takut kepada yang 
lain dari Allah, kerana seluruh kekuasaan itu milik 

Allah sahaja dan seluruh kekuatan alam buana adalah 
tunduk kepada pemerintahan-Nya: 



"Tiada seekor binatang yang bergerak meiainkan Aliahlah 
yang memegang ubun-ubunnya (menguasainya)." 

(Surah Hud: 56) 


Kepada siapa lagi orang yang benar-benar takut 
kepada Allah itu perlu takut? Tetapi orang-orang yang 
tidak memahami hakikat ini akan takut kepada 
hamba-hamba Allah lebih hebat dari ketakutan 
mereka kepada Allah. "Sebabnya kerana mereka 
adalah golongan manusia yang tidak mengerti." 


Demikianlah Al-Qur'an mendedahkan hakikat 
mereka dan terus mendedahkan keadaan jiwa mereka 
akibat dari hakikat itu, juga dari ketakutan mereka 
kepada orang-orang Mu'min yang lebih besar dari 
ketakutan mereka kepada Allah. 



"Mereka tidak akan memerangi kamu dengan bersatu- padu 
meiainkan di kampung-kampung yang berkubu kuat atau di 
sebalik tembok-tembok. Perseteruan di antara sesama 
mereka begitu hebat. Kamu fikir mereka bersatu - padu, 
tetapi hati mereka berpecahbelah. Sebabnya kerana mereka 
adalah golongan manusia yang tidak berfikir. "( 14 ) 


Hari-hari yang silih berganti masih terus 
mendedahkan kebenaran hakikat yang telah 
didedahkan AI-Qur'an tentang golongan Munafiqin 
dan golongan Ahlil-Kitab itu apabila mereka 
bertembung dengan pejuang-pejuang Mu'min pada 
bila-bila waktu dan di mana-mana tempat. 
Pertempuran-pertempuran yang berlaku di tanah suci 
di antara pejuang-pejuang Mu'min yang berani mati 
dan tentera-tentera Yahudi membuktikan kebenaran 
hakikat ini. Orang-orang Yahudi di sana tidak 
berperang melawan pejuang-pejuang Mu'min 
melainkan di daerah-daerah yang berbenteng kukuh 
di Palestin, dan apabila kedudukan mereka terdedah, 
mereka lari bertempiaran seperti tikus sehingga ayat- 
ayat ini seolah-olah diturunkan pada mulanya kerana 
mereka. Maha Suci Allah Yang Maha Mengetahui dan 
Maha Pakar. 


Sifat-sifat jiwa mereka yang lain ialah "Perseteruan 
di antara sesama mereka begitu hebat, kamu 
fikir mereka bersatupadu, tetapi hati mereka 
berpecahbelah." Sifat ini berlainan dari sifat orang- 
orang Mu'min, seluruh generasi mereka bersatupadu. 
Mereka diikat dan di-cantumkan oleh tali hubungan 
keimanan yang menjangkau batas-batas zaman, 
tempat, bangsa, negara dan keluarga. Perpecahan 


dan perseteruan itu berlaku "Kerana mereka adalah 
golongan manusia yang tidak berfikir." 

Pemandangan-pemandangan dari luar kadang- 
kadang mengelirukan. Kita nampak orang-orang kafir 
dari golongan Ahlil-Kitab itu bersatupadu sesama 
mereka. Kita nampak semangat perkauman mereka 
begitu teguh di antara sesama mereka, begitu juga 
kita nampak golongan Munafiqin bersatupadu dalam 
satu khemah, tetapi berita yang sebenar dari langit 
memberitahu kita bahawa keadaan mereka yang 
sebenarnya bukan begitu. Apa yang kita nampak itu 
hanya pemandangan dari luar yang mengaburi mata 
sahaja. Dari satu masa ke satu masa tabir yang 
mengelirukan itu tersingkap dan kelihatanlah di 
belakangnya kebenaran berita langit yang dapat 
dilihat di alam kenyataan, dan terdedahlah keadaan 
mereka yang sebenar yang berpecahbelah di dalam 
satu khemah itu. Mereka berpecah dan berseteru 
kerana perbezaan kepentingan, perbezaan kehendak 
dan kemahuan dan kerana pertentangan tujuan. Bila 
sahaja orang-orang Mu'min berdiri teguh dan benar- 
benar bersatu kerana Allah, maka khemah orang- 
orang kafir di hadapan mereka akan tersingkap 
memperlihatkan perselisihan-perselisihan dan 
perpecahan-perpecahan di antara mereka. Bila sahaja 
orang-orang Mu'min bersabar dan bersatu kukuh, 
mereka akan melihat perpaduan di antara orang- 
orang yang mem-perjuangkan kebathilan itu pecah 
dan roboh dan tembelang perpecahan dan 
perseteruan di antara sesama mereka itu akan 
terbuka. 

Barisan golongan Munafiqin dan orang-orang kafir 
dari golongan Ahlil-Kitab hanya dapat mengalahkan 
barisan orang-orang Mu'min apabila mereka 
berpecahbelah dan tidak lagi menggambarkan 
hakikat orang-orang Mu'min yang digambarkan oleh 
bahagian ayat-ayat yang silam dari surah ini. Andainya 
barisan orang-orang Mu'min tidak berada di dalam 
keadaan berpecahbelah, maka barisan orang 
Munafiqin tetap lemah, kerana sifat mereka dan sifat 
orang-orang kafir dari golongan Ahlil-Kitab memang 
tidak bersatupadu kerana perbezaan kehendak dan 
kemahuan, perbezaan kepentingan dan hati 
"Perseteruan di antara sesama mereka begitu 
hebat, kamu fikir mereka bersatupadu, tetapi 
hati mereka berpecahbelah." 

Al-Qur'an menanamkan hakikat ini di dalam hati 
orang-orang Mu'min untuk memperkecilkan 
kedudukan musuh-musuh mereka dan untuk 
menghapuskan kehebatan mereka. Ia merupakan 
saranan yang didasarkan di atas hakikat yang benar, 
la merupakan pengemblengan semangat yang 
berasas-kan realiti yang benar dan kukuh. Apabila 
orang-orang Islam berpegang teguh dengan kitab suci 
mereka Al-Qur'an, maka kedudukan musuh mereka 
dan musuh Allah akan dirasa kecil dan kerdil di sisi 
mereka, dan seluruh hati mereka akan bersatupadu 
dalam satu barisan, dan ketika itu tiada kekuatan 
dalam hidup ini yang dapat menentang mereka. 

Seluruh orang yang beriman kepada Allah harus 
memahami hakikat kekuatan diri mereka dan 
kekuatan musuh mereka, kerana ini merupakan 
separuh perjuangan. AI-Qur'an telah menjelaskan 
hakikat ini dalam bentuk mengisahkan sebuah 
peristiwa yang telah berlaku. Al-Qur'an 
menjelaskannya dengan terperinci yang dapat 
memberi faedah kepada orang-orang yang 
menyaksikan peristiwa itu dan dapat dimenungi oleh 
orang-orang yang datang selepas mereka yang mahu 
mengetahui hakikat dari Allah Yang Maha 
Mengetahui segala hakikat 


Peristiwa Bani an-Nadhir ini bukanlah peristiwa 
pertama yang seumpamanya, malah ia telah didahului 
oleh peristiwa Bani Qaynuqa' yang diisyaratkan oleh 
ayat berikut: 


d Uli i A 



"(Mereka) adalah seperti nasib orang-orang Yahudi (Bani 
Qaynuqa f ) yang tidak lama sebelum mereka yang telah 
merasa akibat buruk dari perbuatan mereka. Dan untuk 
mereka disediakan 'azab yang amat pedih." (15) 


Nasib Bani an-Nadhir Sama Dengan Nasib 
Bani Qaynuqa' 

Peristiwa Bani Qaynuqa' telah berlaku selepas 
Peperangan Badar dan sebelum Peperangan Uhud di 
mana satu perjanjian telah dimeteraikan di antara 
mereka dengan Rasulullah s.a.w. Apabila orang-orang 
Islam berjaya menewaskan kaum Musyrikin di dalam 
Peperangan Badar, orang-orang Yahudi merasa tidak 
senang. Mereka dengkikan orang-orang Islam atas 
kejayaan besar yang telah dicapaikan mereka dalam 
peperangan itu. Mereka menaruh kebimbangan 
bahawa kemenangan orang-orang Islam itu boleh 
melemah-kan kedudukan mereka di Madinah dan 
menguatkan kedudukan orang-orang Islam. Berita 
desas-desus dan rancangan jahat yang sedang 
difikirkan oleh mereka telah sampai kepada Rasulullah 
s.a.w., lalu beliau mengingatkan mereka kepada 
perjanjian yang telah dimeteraikan itu dan kepada 
keburukan akibat dari perbuatan seperti itu. Tetapi 
mereka telah memberi jawapan yang kasar dan 
mengandungi ancaman. Mereka berkata: "Wahai 
Muhammad, nampaknya engkau memandang kami 
seperti kaum engkau I Janganlah engkau tertipu 
kerana engkau dapat melawan satu kaum yang tidak 
mengerti berperang, kerana itu engkau mendapat 
peluang mengalah mereka. Tetapi kami tidak begitu, 
demi Allah, jika kami memerangi engkau, nescaya 
engkau akan tahu bahawa kami adalah orang-orang 
yang sebenar handali" 

Sejak itu mereka mulai mengganggu orang-orang 
Islam. Di antara gangguan yang dilakukan mereka 
yang disebut oleh riwayat-riwayat ialah ada seorang 
perempuan Arab datang membawa barang lalu 


dijualnya di pasar Bani Qaynuqa'. Kemudian dia 
mendapatkan tukang emas dan duduk di situ. Tiba- 
tiba orang-orang Yahudi yang ada di tempat itu 
mahukan perempuan itu membuka tudung mukanya, 
tetapi perempuan itu enggan berbuat demikian. Lalu 
tukang emas itu secara diam-diam mengambil perca 
kain perempuan itu dan mengikatkan di belakangnya. 
Apabila perempuan itu bangun, kainnya terselak dan 
menyebabkan auratnya terdedah. Mereka pun ketawa 
berderai dan perempuan itu pun menjerit Tiba-tiba 
seorang lelaki Islam menerkam tukang emas itu, lalu 
membunuhnya. Orang-orang Yahudi di situ 
mengerumuni lelaki itu dan terus membunuhnya. 
Kemudian keluarga lelaki Islam yang terbunuh itu 
meminta pertolongan orang-orang Islam. Mereka pun 
marah dan pergaduhan pun meletus di antara mereka 
dengan orang-orang Yahudi Bani Qaynuqa\ 

Rasulullah s.a.w. telah mengepung mereka 
sehingga mereka tunduk kepada keputusannya. Tiba- 
tiba ketua kaum Munafiqin Abdullah ibn Ubai ibn 
SaluI datang berdebat dengan Rasulullah s.a.w. 
mempertahankan kedudukan Bani Qaynuqa' atas 
nama perjanjian yang wujud di antara mereka dengan 
suku Khazraj, tetapi alasan yang sebenar ialah kerana 
adanya hubungan yang rapat yang wujud di antara 
kaum Munafiqin dengan saudara-saudara mereka 
yang kafir dari golongan Ahlil-Kitab itu. Pada akhirnya 
Rasulullah s.a.w. bersetuju supaya mereka keluar 
meninggalkan negeri Madinah dan membenarkan 
mereka membawa keluar bersama mereka harta 
benda mereka kecuali alat-alat senjata. Mereka keluar 
menuju ke negeri Syam. 

Inilah peristiwa yang diisyaratkan oleh Al-Qur'an 
dan membandingkannya dengan keadaan dan 
hakikat Bani an-Nadhir, dan keadaan kaum Munafiqin 
dengan kedua-dua suku Yahudi. 

Kemudian Al-Qur'an membandingkan kaum 
Munafiqin - yang menghasut saudara-saudara mereka 
orang-orang kafir dari golongan Ahlil-Kitab supaya 
melawan Rasulullah s.a.w. dan akhirnya menerima 
akibat yang malang - dengan syaitan yang menghasut 
manusia, yang mana pada akhirnya manusia yang 
menerima hasutan itu telah menerima nasib 
kesudahan yang amat buruk: 


Sikap Kaum Munafiqin samalah Dengan Sikap Syaitan 

"(Pujukan kaum Munafigin itu) sama seperti pujukan syaitan 
yang berkata kepada manusia: Kafiriah engkau. Dan apabila 
manusia itu menjadi kafir ia berkata: Aku tidak ada apa-apa 
hubungan dengan engkau , kerana aku sebenarnya takut 
kepada Allah Tuhan semesta alam(16). Maka kesudahan 
mereka ialah kedua-duanya dimasukkan ke dalam Neraka 
dan kekal di dalamnya. Itulah balasan orang-orang yang 
zalim. "(17) 

Gambaran syaitan di sini dan peranannya dengan 
manusia yang menerima hasutannya memang sesuai 
dengan tabi'at dan tugas-tugasnya, tetapi yang aneh 
iaiah manusia sanggup mendengar hasutannya dan 
menerima nasib ini. 

ini adalah satu hakikat yang kekal yang disebut oleh 
Al-Qur'an sebagai ekoran dari peristiwa itu. la disebut 
dengan tujuan untuk mengikatkan peristiwa itu 
dengan hakikat ini di alam realiti yang hidup agar 
hakikat yang mujarrad itu tidak terpencil di dalam 
minda sahaja, kerana hakikat-hakikat mujarrad yang 
dingin tidak dapat mempengaruhi perasaan dan tidak 
dapat menggerakkan hati supaya menerimanya. Inilah 
perbezaan di antara methodologi AI-Qur'an berbicara 
dengan hati manusia dengan methodologi ahli-ahli 
falsafah dan para pengkaji ilmiah. 

Dengan perbandingan yang menarik ini berakhirlah 
kisah Bani an-Nadhir di mana terkumpul dicelah- 
celahnya dan di akhir-akhirnya berbagai-bagai 
gambaran, hakikat-hakikat dan bimbingan- 
bimbingan. Peristiwa-peristiwa setempat itu telah 
berhubung rapat dengan hakikat-hakikat mujarrad 
agung yang kekal, la merupakan satu pengembaraan 
di alam realiti dan di alam hati nurani dan 
menjangkau lebih jauh lagi dari batas-batas peristiwa 
yang telah berlaku itu sendiri. Penceritaan kisah itu 
berbeza di antara penceritaan Al-Qur'an dengan 
penceritaan manusia di dalam buku-buku mereka. 
Dan kadar perbezaan itu ialah sejauh perbezaan yang 
tidak terukur yang terdapat di antara ciptaan Allah 
dengan ciptaan manusia. 

* # * * * * 

(Pentafsiran ayat-ayat 18 - 20) 

Orang-orang Yang Beriman Diseru Menyediakan 
Bekalan Untuk Akhirat 

Setelah peristiwa itu tamat setakat ini, dengan 
ulasan dan hubungannya dengan hakikat-hakikat 
yang jauh itu, AI-Qur'an tujukan ayat-ayatnya dalam 
surah ini kepada orang-orang Mu'min. la menyeru 
mereka atas nama keimanan dan sifat keimanan yang 
menghubungi mereka dengan Allah dan 
memudahkan mereka menyambut arahan dan 
perintah-Nya. Ia menghadapi mereka untuk mengajak 
mereka kepada bertaqwa dan memeriksa sejauh 
mana bekalan-bekalan yang telah disediakan mereka 
untuk Akhirat, juga menyeru mereka supaya sentiasa 
sedar dan hati-hati dari melupakan Allah sebagaimana 
orang-orang yang telah melupakan Allah di zaman- 
zaman lampau dari kaum-kaum yang telah melihat 
kebinasaan yang telah menimpa segolongan dari 


mereka dan dari orang-orang yang telah ditetapkan 
menjadi penghuni Neraka. 



"Wahai orang-orang yang beriman i Bertaqwalah kepada 
Allah. Dan setiap orang hendaklah memikirkan apakah yang 
telah disediakan untuk hari esok (Akhirat), bertaqwalah 
kepada Allah. Sesungguhnya Allah Maha Mengetahui segala 
apa yang dilakukan kamu(18). Dan janganlah kamu jadi 
seperti orang-orang yang telah lupakan Allah, lalu Allah 
jadikan mereka lupakan diri mereka sendiri. Merekalah 
orang-orang yang fasiq(19). Tidakkah sama penghuni- 
penghuni Neraka dengan penghuni-penghuni Syurga. 
Penghuni-penghuni Syurga itulah orang-orang yang 
beruntung. "(20) 

Taqwa itu ialah satu keadaan di dalam hati yang 
tidak dapat digambarkan hakikatnya dengan 
ungkapan kata-kata, iaitu satu keadaan yang 
membuat hati sentiasa sedar dan waspada, sentiasa 
merasa kehadiran Allah pada setiap situasi, sentiasa 
takut, serba salah dan malu dilihat Allah apabila 
berada di dalam satu situasi yang tidak disukai-Nya. 
Penglihatan Allah memandang setiap hati pada setiap 
detik. Siapakah yang merasa aman bahawa dia tidak 
dilihat Allah? 



"Dan setiap orang hendaklah memikirkan apakah yang telah 
disediakannya untuk hari esok (Akhirat). "(18) 

Ungkapan ini mempunyai pengertian-pengertian 
dan saranan-saranan yang lebih luas dari kata- 
katanya. Sebaik sahaja ungkapan ini terlintas di dalam 
hati seseorang akan membuka lembaran catatan 
amalannya, malah lembaran hidupnya, dan matanya 
akan memperhatikan butir-butir stok simpanan 
amalan di dalam buku kira-kiranya untuk melihat 
sebanyak mana bekalannya yang telah disediakan 
untuk hari esok yang tercatat dalam buku itu. 
Pemerhatian yang sedemikian itu sudah cukup untuk 
menyedarkannya terhadap tempat-tempat 
kelemahan, kekurangan dan kecuaian dirinya, biarpun 
sebanyak mana dia telah melakukan amalan-amalan 
kebajikan, dan bagaimana pula gerangannya jika stok 
simpanan amalan kebajikannya sedikit dan kecil? Ini 
adalah satu cubitan yang membuat hati tidak akan 

tidur buat selama-lamanya dan membuat seseorang 
itu tidak berhenti melihat dan memeriksa dirinya. 


Sebelum ayat yang menimbulkan perasaan- 
perasaan itu berakhir, Al-Qur'an terus mendesak hati 
orang-orang Mu'min dengan memberi desakan 
tambahan: 



"Bertaqwalah kepada Allah. Sesungguhnya Allah Maha 
Mengetahui segala apa yang dilakukan kamu. "(18) 


Dengan ini hati bertambah peka, takut dan malu 
kerana Allah Maha Mengetahui segala apa yang 
dilakukan kamu. 


Sesuai dengan ayat ini yang menyeru manusia 
supaya sentiasa berwaspada dan ingat kepada Allah, 
maka di dalam ayat yang berikut, Al-Qur'an 
mengingatkan mereka supaya jangan jadi seperti 
orang-orang yang lupakan Allah: 



"Dan janganlah kamu jadi seperti orang-orang yang telah 
lupakan Allah , lalu Allah jadikan mereka lupakan diri mereka 
sendiri. Merekalah orang-orang yang f asiq." (19) 


Ini adalah satu keadaan yang aneh tetapi benar. 

Orang yang lupakan Aliah merayau-rayau di dalam 

hidup mereka tanpa satu hubungan yang 

mengikatkannya dengan Allah dan tanpa satu 
matlamat yang luhur yang mengangkatkannya dari 
taraf binatang ternakan yang makan rumput. Ini 
merupakan suatu kelupaan terhadap sifat 

insaniahnya. Dan hakikat ini melahirkan pula satu 
hakikat yang lain iaitu dia lupakan dirinya sendiri, 
kerana itu dia tidak berusaha menyediakan bekalan 
untuk kehidupan Akhirat yang panjang dan abadi dan 
tidak memikirkan bekalan hari esok. 



"Merekalah orang-orang yang fasiq. "( 1 9) 

Yakni orang-orang yang menyeleweng dan 
menderhaka. 


Dalam ayat yang berikut pula Al-Qur'an 
menerangkan bahawa orang-orang itu adalah 
penghuni-penghuni Neraka, dan menyarankan 
kepada orang-orang Mu'min supaya mengikut jalan 
yang lain dari jalan yang diikuti orang-orang itu iaitu 
jalan ahli-ahli Syurga. Kerana jalan ahli-ahli Syurga 
adalah berlainan dan jalan ahli-ahli Neraka. 



"Tidaklah sama penghuni-penghuni Neraka dengan 
penghuni-penghuni Syurga. Penghuni-penghuni Syurga 
itulah orang-orang yang beruntung "(20) 

Kedua-duanya tidak sama, baik dari segi sifat 
mahupun dari segi keadaan, baik dari segi jalan 
mahupun dari segi tindakan dan baik dari segi hala 
tujuan mahupun dari segi matlamat Kedua-duanya 
berada di persimpangan jalan. Kedua-duanya tidak 
akan bertemu di sebuah jalan, kedua-duanya tidak 
akan bertemu dalam satu sifat, tidak akan bertemu 
selama-lamanya dalam satu strategi tidak akan 
bertemu sama sekali dalam satu politik dan tidak akan 
bertemu dalam satu barisan, sama ada di dunia atau 
di Akhirat. 



"Penghuni-penghuni Syurga itulah orang-orang yang 
beruntung. "(20) 

AI-Qur'an menerangkan kesudahan penghuni- 
penghuni Syurga, dan tidak berkata apa-apa tentang 
kesudahan penghuni-penghuni Neraka, kerana 
kesudahan mereka memang diketahui umum, seolah- 
olah mereka manusia-manusia yang hilang yang tidak 
perlu dikatakan apa-apa. 

****** 

(Pentafsiran ayat 21) 

Kemudian datang pula satu nada kenyataan yang 
menggoncangkan hati ketika Al-Qur'an menerangkan 
kesan Al-Qur'an pada batu yang pejal apabila 
diturunkan ke atasnya: 



"Dan sekiranya Kami turunkan Ai-Qur'an ini di atas sebuah 
gunung, ; nescaya engkau melihat gunung itu tunduk patuh 
dan pecah terbelah kerana takut kepada Allah. Itulah 
perumpamaan-perumpamaan yang Kami buat untuk 
manusia supaya mereka berfikir."(21) 

Gambaran ini menerangkan satu hakikat yang 
benar, kerana Al-Qur'an ini mempunyai berat, 
kekuatan dan kesan yang menggoncangkan siapa 
sahaja yang menerima hakikatnya. Sayyidina Umar ibn 
al-Khattab r.a. telah mengalami kesan berat itu ketika 
beliau mendengar seorang membaca ayat: 

"Demi bukit Thur, demi kitab yang dituiis pada iembaran 
yang terbuka , demi Baitul-Ma'mur, dan demi bumbung yang 
tinggi dan demi laut yang meledakkan api. Sesungguhnya 
'azab Tuhanmu tetap berlaku. Tiada seorang pun yang dapat 
menolaknya. " 

(Surah at-Tuur: 1-8) 

Beliau terpaksa bersandar di dinding-dinding 
kemudian pulang menderita kesakitan hingga beliau 
dilawati orang selama sebulan. 

Pada detik-detik terbukanya hati manusia menerima 
sesuatu dari hakikat Al-Qur'an, ia akan menggigil dan 
gementar. Perubahan-perubahan akan berlaku di 
dalam hatinya sama dengan perubahan-perubahan 
yang berlaku di alam benda apabila sesuatu jisim 
menerima kesan daya magnetik dan karan elektrik 
atau lebih lagi. 

Allah yang menciptakan gunung-ganang dan 
menurunkan Al-Qur'an telah berfirman: "Sekiranya 
Kami turunkan AI-QuKan ini di atas sebuah 
gunung, nescaya engkau melihat gunung itu 
tunduk patuh dan pecah terbelah kerana takut 
kepada Allah." Orang-orang yang telah mengalami 
sesuatu dari kesan sentuhan Al-Qur'an di dalam hati 
mereka tetap merasakan kebenaran hakikat ini, iaitu 
satu perasaan yang tidak dapat diungkapkan dengan 
tepat melainkan oleh ayat Al-Qur'an yang terang dan 
menarik ini. 



" Itulah perumpamaan-perumpamaan yang Kami buat untuk 
manusia supaya mereka berfikir. "(21) 


Dan memang wajar perumpamaan-perumpamaan 
itu menyedarkan hati manusia untuk meneliti dan 
berfikir. 

ifc * * * * * 

(Pentafsiran ayat-ayat 22 - 24] 
Sebahagian Dari Nama-nama Allah Yang Maha Indah 

Dan pada akhirnya datang pula ucapan tasbih yang 
lanjut menyebut nama-nama Aliah yang paling indah, 
seolah-olah tasbih itu merupakan salah satu kesan Al- 
Qur'an* di dalam entiti alam buana seluruhnya, di 
mana lidah Al-Qur'an mengucap tasbih melontarkan 
gema yang bersahut-sahutan di merata pelusuknya. 
Nama-nama Allah yang disebut amat jelas kesan- 
kesannya dalam hati alam buana ini dan di dalam 
harakatnya dan fenomena-fenomenanya. Jadi alam 
buana bertasbih, dan serentak itu juga ia bersaksi 
dengan kesan-kesan dari nama-nama Allah yang 
paling indah itu: 




"Dialah Aliah tiada tuhan (yang layak disembah) melainkan 
Dia Yang Maha Mengetahui segala yang g ha i b dan segala 
yang nyata. Dialah Yang Maha Penyayang dan Maha 
Pengasih(22). Dialah Aliah tiada tuhan (yang layak disembah) 
melainkan Dia Pemilik Yang Maha Agung , Yang Maha Suci. ; 
Yang Maha Sejahtera i, Pengurnia keamanan Yang Maha 
Agung ; Penaung Yang Maha Agung , Yang Maha Perkasa , 
Penguasa Yang Maha Agung , Pemilik Kebesaran Yang Maha 
Agung. Maha Sucilah Allah dari segala sesuatu yang 
dipersekutukan mereka(23). Dialah Allah Pencipta Yang 
Maha Agung , Pelaksana Yang Maha Agung dan Pembentuk 
rupa Yang Maha Agung yang mempunyai nama-nama yang 
paling indah. Segala isi langit dan bumi sentiasa bertasbih 
memuji-Nya dan Dia Yang Maha Perkasa dan Maha 
Bijaksana. "(24) 

Inilah tasbih yang panjang mengagung-agungkan 
sifat-sifat Allah Yang Maha Mulia, la tersusun dari tiga 
bahagian dan setiap bahagian dimulai dengan sifat 
tauhid iaitu: 



"Dialah Allah tiada tuhan (yang layak disembah) melainkan 
Dia." (22) 


Atau: 



"Dialah Aliah." (22) 

Setiap nama dari nama-nama Allah yang paling 
indah ini mempunyai kesan yang nyata di dalam alam 
buana dan di dalam kehidupan manusia. Nama-nama 
itu menyarankan kepada hati kita betapa besarnya 
keberkesanan nama-nama dan sifat-sifat ini, iaitu 
keberkesanan yang mempunyai kesan dan hubungan 
dengan manusia dan seluruh makhluk hidup yang 
lain. Ia bukanlah sifat-sifat negatif atau sifat-sifat yang 
terpisah dari entiti alam buana, dari keadaan-keadaan 
dan fenomena-fenomenanya yang menemani 
kewujudannya. 



"Dialah Allah tiada tuhan (yang layak disembah) melainkan 
Dia. "(22) 

Dengan ini tersematlah di dalam hati keesaan 
'agidah, keesaan ibadat, keesaan haluan dan keesaan 

keberkesanan sifat dari permulaan penciptaan hingga 
akhirnya. Di atas prinsip keesaan atau Wahdaniah 
inilah ditegakkan satu methodologi yang sempurna 
dalam bidang-bidang pemikiran, perasaan, 
tingkahlaku, hubungan manusia dengan alam buana, 
hubungan dengan makhluk-makhluk yang hidup dan 
hubungan manusia sesama manusia yang didasarkan 
di atas prinsip keesaan Allah. 



" Yang Maha Mengetahui segala yang ghaib dan segala yang 
nyata "(22) 

Dengan ini tersematlah di dalam hati perasaan dan 
kesedaran bahawa Allah itu mengetahui segala yang 
zahir dan segala yang tersembunyi. Dengan kesedaran 
ini tergeraklah hati nurani ini bermuraqabah dengan 
Allah di masa sulit dan di masa terang, dan setiap 
orang akan bekerja dengan kesedaran bahawa dia 
diperhatikan Allah dan bermuraqabah dengan Allah, 
dan dengan perasaan bahawa dia tidak tinggal 
sendirian sahaja walaupun dia sedang bersunyi diri 
atau bermunajat. Seterusnya dia menyelaraskan 
semua tindak-tanduknya dengan kesedaran dan 
perasaan itu, yang tidak membolehkan hatinya lalai 
dan tidur. 



"i Dialah Yang Maha Penyayang dan Maha Pengasih. "(22) 

Dengan ini tersematlah di dalam hati perasaan 
aman, tenang dan yakin kepada rahmat Allah dan 
tercapailah imbangan di antara ketakutan dan 
harapan, di antara kebimbangan dan' ketenteraman. 
Allah dalam kepercayaan seseorang Mu'min tidak 
memburu hamba-hamba-Nya, tetapi . Dia 
memperhatikan mereka, dan tidak bermaksud jahat 
terhadap mereka, malah Allah bermaksud memberi 
hidayat kepada mereka. Allah tidak membiarkan 
mereka tanpa pertolongan apabila mereka bertarung 
dengan kejahatan-kejahatan dan hawa nafsu. 



"Dialah Aliah tiada tuhan (yang layak disembah) melainkan 
Dia. "(23) 

Ungkapan tauhid ini diulang lagi dalam tasbih yang 
kedua kerana prinsip tauhid inilah menjadi landasan 
sifat-sifat Allah yang lain. 



"Pemilik Yang Maha Agung. "(23) 

Dengan ini tersematlah di dalam hati kepercayaan 
tiada pemilik melainkan Allah yang tiada tuhan selain 
Dia. Apabila hak milik terletak pada satu tangan 
pemilik sahaja, maka seluruh hamba hanya 
mempunyai satu tuan sahaja, dan kepada tuan yang 
tunggal inilah sahaja dia harus bertawajjuh dan 
berkhidmat, kerana seorang hamba tidak boleh 


berkhidmat kepada dua tuan serentak dalam satu 
masa: 

"Allah tidak jadikan bagi seseorang dua hati di dalam rongga 
dadanya. 

(Surah al-Ahzab: 4) 



"Yang Maha Suci. "(23) 

Sebuah nama yang memancarkan kebersihan dan 
kesucian yang mutlaq dan menyorotkan ke dalam hati 
manusia cahaya yang bersih untuk menyucikannya 
agar layak untuk menerima limpah kurnia Allah 
Pemerintah Yang Maha Agung, Yang Maha Suci, juga 
layak untuk bertasbih memuji-Nya dan mentaqdiskan- 
Nya. 



"Yang Maha Sejahtera."(23) 

Nama ini juga memancarkan kedamaian, keamanan 
dan ketenteraman di seluruh pelusuk alam al-wujud 
dan di dalam hati orang yang Mu'min terhadap Allah, 
iaitu dia merasa aman di samping Allah dan merasa 
selamat di bawah naungan-Nya, juga terhadap alam 
al-wujud dan para penghuninya, baik makhluk yang 
bernyawa dan tidak bernyawa. Dari nama ini, hati 
seorang Mu'min akan pulang membawa rasa 
kedamaian, kesenangan dan ketenteraman. Segala 
kegelisahan dan kerusuhan hatinya kembali menjadi 
tenang dan damai. 



"Pengurnia keamanan Yang Maha Agung." (23) 

Aliahlah yang mengurniakan keamanan dan 
keimanan. Bunyi sebutan nama ini membuat 
seseorang merasa betapa tingginya nilai keimanan, di 
mana dia bertemu dengan Allah dan di samping itu 
sifat al-Mu'min yang menjadi salah satu dari sifat-sifat 
Allah inilah juga yang menjadi sifatnya, dan dengan 
sifat keimanan inilah juga dia dapat meningkat ke 
alam al-Mala'ul-A'la. 

"Penguasa Yang Maha Agung . "(23) 

Ini merupakan satu permulaan lembaran yang lain 
mengenai sifat Allah. Sifat-sifat "Yang Maha Suci 
(a!-Quddus), "Yang Maha Sejahtera" (as-Salam) dan 
"Pengurnia keamanan Yang Maha Agung" ' (al- 
Mu'min) yang telah lalu itu merupakan sifat-sifat yang 
bergantung semata-mata dengan zat Allah, 
sedangkan sifat "Penguasa Yang Maha Agung" 
dan sifat-sifat seterusnya adalah bergantung dengan 
zat Allah yang aktif di alam buana dan manusia, iaitu 

sifat yang membayangkan penguasaan dan 
pengawasan Allah. 

Demikianlah juga sifat-sifat "Yang Maha Perkasa" 
(al-Aziz), "Penguasa Yang Maha Agung" (al- 
Jabbar), dan "Pemilik kebesaran Yang Maha 
Agung" (al-Mutakabbir) merupakan sifat-sifat yang 
membayang sifat menguatkuasa, menakluk, 
mengalah, menggagahi dan mengatasi. Oleh itu tiada 
yang perkasa melainkan Dia, tiada penguatkuasa 
melainkan Dia, tiada pemilik kebesaran melainkan 
Dia. Dan tiada siapa pun yang berkongsi dengan-Nya 
dalam mana-mana sifat itu, hanya Allah sahaja yang 
bersifat dengan sifat-sifat itu, Allah sahaja satu- 
satunya yang mempunyai sifat-sifat itu, tiada 
sebarang sekutu dan kongsi bagi-Nya. 


Kerana ini ayat itu diakhiri dengan: 



"Maha sucilah Allah dari segala sesuatu yang dipersekutu- 
kan mereka. "(23) 


Kemudian bahagian yang akhir bermula pula 
dengan satu tasbih yang panjang: 



"Dialah Allah. "(24) 


Dialah Tuhan Yang Maha Esa, dan tiada tuhan yang 
lain dari-Nya, dan seluruh tuhan yang lain dari-Nya 
bukan tuhan. 



'Pencipta"(24) 


dan: 



“Pelaksana Yang Maha Agung. "(24) 

Sifat mencipta ialah sifat memelan, mereka - bentuk 
dan mengaturkan perencanaan. Sifat melaksana ialah 
sifat menjalan dan melahirkan sesuatu ke alam 
kenyataan. Kedua-dua sifat ini mempunyai hubungan 
yang amat rapat dan perbezaan di antara keduanya 
amat halus dan seni. 



"Pembentuk rupa Yang Maha Agung. "(24) 


Ini juga satu sifat yang mempunyai pertalian yang 
rapat dengan dua sifat sebelumnya. Maksud dari sifat 
ini ialah memberi bentuk rupa dan sifat-sifat 
keperibadian yang khusus kepada setiap makhluk 
yang membezakannya dari yang lain. 

Penderetan rangkaian sifat-sifat Allah, yang 
mempunyai pertalian yang amat rapat di antara satu 
sama lain dan mempunyai titik perbezaan yang halus 
itu, menggerakkan hati kita untuk mengikut proses 
penciptaan, pengwujudan dan pelaksanaan Allah dari 


satu peringkat ke satu peringkat mengikut gambaran 
kefahaman manusia. Tetapi di alam hakikat di sana 
tidak ada peringkat-peringkat dan langkah-langkah 
seperti itu. Segala apa yang kita faham dari makna- 
makna sifat-sifat itu bukanlah merupakan hakikat 
yang mutlaq, kerana tiada siapa yang mengetahui 
hakikat yang mutlaq ini melainkan Allah. Kita hanya 
memahami sebahagian makna dari sifat-sifat itu 
menerusi kesan-kesannya yang diketahui oleh kita 
dalam lingkungan daya tenaga kita yang kecil. 



"Dia mempunyai nama-nama yang paling indah. "(24) 

Maksudnya, nama-nama itu sendiri memang amat 
indah. Allah tidak memerlukan kepada sanjungan 
makhluk. Keindahannya tidak bergantung kepada 
pujian mereka. Nama-nama yang paling indah 
mengilhamkan keindahan di dalam hati. Itulah nama- 
nama yang diteliti dan dimenungi oleh orang-orang 
Mu'min untuk membentuk dan menyesuaikan diri 
mereka dengan kehendak-kehendak dan saranan 
nama-nama itu, kerana mereka tahu bahawa Allah 
suka bersifat dengan sifat-sifat itu. Dengan penelitian 
sedemikian dia perlahan-lahan dapat meningkatkan 
dirinya ke tingkat-tingkat yang tinggi yang dicita- 
citakan olehnya. 


Penamat tasbih yang panjang dengan nama-nama 
Allah Yang Maha indah itu ialah pemandangan alam 
al-wujud bertasbih kepadanya: 



"Segala isi langit dan bumi sentiasa bertasbih memuji-Nya, 
dan Dia Yang Maha Perkasa dan Maha Bijaksana. "(24) 


Itulah pemandangan yang diduga oleh hati kita 
setelah disebut nama-nama yang indah ini. Seluruh 
makhluk yang lain juga, baik makhluk yang tiada 
bernyawa, mahupun makhluk yang bernyawa, adalah 
turut menduga bersama hati kita. Demikian 
permulaan surah bertemu dengan akhirnya dalam 
satu pertemuan yang begitu serasi dan harmoni. 


****** 



